***Gymnázium***

***pre žiakov so sluchovým postihnutím internátne ako organizačná zložka Spojenej školy internátnej***

***Kremnica***

Školský vzdelávací program

G Y M N Á Z I U M

*pre žiakov so sluchovým postihnutím*

****

**Študijný odbor** 7902 J gymnázium

Platný od 01.09. 2016

OBSAH

[1. Úvodné identifikačné údaje 4](#_Toc464125226)

[2. Ciele a poslanie výchovy a vzdelávania 6](#_Toc464125227)

[3. Všeobecná charakteristika školy 7](#_Toc464125228)

[3.1. História školy 7](#_Toc464125229)

[3.2. Súčasný profil školy 10](#_Toc464125230)

[3.3. Charakteristika školy 12](#_Toc464125231)

[3.3.1. Plánované aktivity školy 12](#_Toc464125232)

[3.4. Charakteristika pedagogického zboru 14](#_Toc464125233)

[3.5. Požiadavky na kontinuálne vzdelávanie pedagogických zamestnancov 14](#_Toc464125234)

[3.6. Dlhodobé projekty 15](#_Toc464125235)

[3.7. Spolupráca so sociálnymi partnermi 15](#_Toc464125236)

[4. Podmienky na realizáciu vzdelávacieho programu v študijnom odbore 7902 J gymnázium 17](#_Toc464125237)

[4.1. Materiálne podmienky 17](#_Toc464125238)

[4.2. Personálne podmienky 18](#_Toc464125239)

[4.3. Organizačné podmienky 19](#_Toc464125240)

[4.4. Organizácia prijímacieho konania 20](#_Toc464125241)

[4.5. Podmienky bezpečnosti práce a ochrany zdravia pri výchove a vzdelávaní 20](#_Toc464125242)

[5. Podmienky vzdelávania žiakov so špeciálnymi výchovno-vzdelávacími potrebami v študijného odbore 7902 J gymnázium 22](#_Toc464125243)

[6. Vnútorný systém kontroly a hodnotenia študijného odboru 7902 J gymnázium 23](#_Toc464125244)

[6.1. Hodnotenie vzdelávacích výsledkov práce žiaka 24](#_Toc464125245)

[6.2. Maturitná skúška 26](#_Toc464125246)

[6.3. Vnútorný systém kontroly a hodnotenia zamestnancov 27](#_Toc464125247)

[6.4. Hodnotenie školy 28](#_Toc464125248)

[7. Charakteristika školského vzdelávacieho programu v študijnom odbore 7902 J gymnázium 29](#_Toc464125249)

[7.1. Popis školského vzdelávacieho programu 29](#_Toc464125250)

[7.2. Základné údaje o štúdiu v študijnom odbore 7902 J gymnázium 31](#_Toc464125251)

[7.3. Organizácia výučby 31](#_Toc464125252)

[7.4. Vzdelávacie stratégie 32](#_Toc464125253)

[7.5. Metódy vyučovania 32](#_Toc464125254)

[7.6. Prierezové témy v učebných osnovách 33](#_Toc464125255)

[7.7. Požiadavky na bezpečnosť a hygienu pri práci 39](#_Toc464125256)

[8. Kompetencie absolventa v študijnom odbore 7902 J gymnázium 40](#_Toc464125257)

[8.1. Profil absolventa 40](#_Toc464125258)

[8.2. Kompetencie absolventa 40](#_Toc464125259)

[8.2.1. Kľúčové kompetencie 40](#_Toc464125260)

[9. Učebný plán študijného odboru 7902 J gymnázium 42](#_Toc464125261)

[9.1. Poznámky k učebnému plánu 46](#_Toc464125262)

[10. Učebné osnovy 48](#_Toc464125263)

[10.1. Učebné osnovy povinných predmetov - Príloha č. 1 48](#_Toc464125264)

[10.2. Učebné osnovy voliteľných predmetov - Príloha č. 2 49](#_Toc464125265)

1. Úvodné identifikačné údaje

|  |  |
| --- | --- |
| **Názov a adresa školy** | **Gymnázium pre žiakov**  **so sluchovým postihnutím internátne ako organizačná zložka Spojenej školy internátnej,**  Kutnohorská 675/20, 967 01 Kremnica |
| **Názov školského vzdelávacieho programu** | GYMNÁZIUM |
| **Názov VP** | Vzdelávací program pre žiakov so sluchovým postihnutím stredné vzdelávanie |
| **Kód a názov študijného odboru** | 7902 J gymnázium |
| **Stupeň vzdelania** | Úplné stredné všeobecné vzdelanie |
| **Dĺžka štúdia** | 5 rokov |
| **Forma štúdia** | denná |
| **Vyučovací jazyk** | slovenský |
| **Druh školy** | škola pre žiakov so ŠVVP |
| **Dátum prerokovania s PR školy** | 02.09. 2016 |
| **Dátum prerokovania s Radou školy** | 11.10. 2016 |
| **Miesto vydania** | Gymnázium pre ŽSPI, Kutnohorská 675/20, Kremnica |
| **Platnosť ŠkVP** | 01. september 2016 začínajúc prvým ročníkom |

**Kontakty pre komunikáciu so školou:**

|  |  |  |  |
| --- | --- | --- | --- |
| **Titul,**  **meno, priezvisko** | **Pracovná pozícia** | **telefón** | **e-mail** |
| **Ing. Miroslava Vetráková** | **Riaditeľ** | **0911 328 969** | **miroslava.vetrakova@spojskolakca.sk** |
| **Ing. Ľubica Papšová** | **Zástupca riaditeľa** | **045/6743696** | **skola@skolaprespm.sk** |
| **Bc. Mariana Zábradyová** | **Hlavná majsterka OV** | **045/6743696** | **mzabradyova@skolaprespm.sk** |
| **Mgr. Miloš Tatár** | **Výchovný poradca** | **045/6743696** | **mtatar@skolaprespm.sk** |

**Zriaďovateľ:**

Okresný úrad Banská Bystrica

Nám. Ľ. Štúra 1

974 05 Banská Bystrica

+421 (48) 4306 601

**Ing. Miroslava Vetráková**

riaditeľ školy

**Záznamy o platnosti a revidovaní školského vzdelávacieho programu:**

|  |  |  |
| --- | --- | --- |
| **Platnosť ŠkVP Dátum** | **Revidovanie ŠkVP Dátum** | **Zaznamenanie inovácie, zmeny, úpravy a pod.** |
| **01.09. 2016** |  | VP schválilo Ministerstvo školstva, vedy, výskumu a športu Slovenskej republiky dňa 20. 7. 2016 pod číslom 2016 - 14674/30706:2410G0 s  platnosťou od 1. 9. 2016. |
|  | **1.9.2021** | Zmena týždennej dotácie hodín, zrušené predmety: Psychosociálny tréning, spojenie posunkového jazyka s komunikačnými zručnosťami |
|  | **1. 9. 2024** | Zmena názvu školy – Gymnázium pre žiakov so sluchovým postihnutím internátne ako organizačná zložka Spojenej školy internátnej |
|  | **1. 9. 2024** | Zmena p. riaditeľa |

1. Ciele a poslanie výchovy a vzdelávania

**Vízia školy:**

* **škola preferujúca rovnosť šancí,**
* **škola, v ktorej každý žiak môže byť lepším a zodpovedným za svoj rozvoj**

**Strategické ciele školy:**,

Rozvinúť u absolventov kľúčové kompetencie v akademických oblastiach učenia sa tak, aby:

* si mohli vybrať optimálnu cestu k  svojej študijnej a profesijnej kariére podľa svojich schopností, potrieb a záujmov,
* získali dostatok príležitostí nadobudnuté spôsobilosti samostatne tvorivo uplatňovať

v praxi a zároveň boli motivovaní k ich rozvoju v priebehu ďalšieho vzdelávania

**Ciele výchovy a vzdelávania školy** vychádzajú zo stratégie rozvoja školy, v ktorej majú miesto tieto priority:

*posilniť* ***výchovnú funkciu*** *školy so zámerom:*

* umožniť všetkým žiakom prístup ku kvalitnému záujmovému vzdelávaniu a voľnočasovým aktivitám, najmä žiakom zo sociálne znevýhodneného prostredia ako formy prevencie sociálno-patologických javov,
* vytvárať motiváciu k učeniu, ktorá žiakom umožní pokračovať nielen v ďalšom vzdelávaní, ale aj vo formovaní a rozvoji vlastnej osobnosti,
* podporovať špecifické záujmy, schopností a nadania žiakov,
* formovať ucelený názor na svet a vzťah k životnému prostrediu,
* vytvárať vzťah k základným ľudským hodnotám ako je úcta a dôvera, sloboda a zodpovednosť, spolupráca a kooperácia, komunikácia a tolerancia,
* poskytovať čo najväčšie množstvo príležitostí, podnetov a možností v oblasti záujmovej činnosti.

***v školskom vzdelávacom programe***:

* uplatňovať nové metódy a formy vyučovania zavádzaním aktívneho učenia,
* zabezpečiť kvalitné vyučovanie cudzích jazykov vytvorením jazykového laboratória,
* skvalitniť výučbu informačných a komunikačných technológií podporovaním ďalšieho vzdelávania učiteľov v oblasti informačných technológií,
* zohľadniť potreby a individuálne možnosti žiakov pri dosahovaní stanovených cieľov
* rozvíjať špecifické záujmy žiakov,
* vytvárať priaznivé sociálne, emocionálne a pracovné prostredie vo vyučovaní,
* zavádzať progresívne zmeny v hodnotení žiakov

***posilniť úlohy a motiváciu učiteľov***, ich profesijný a osobný rozvoj s cieľom:

* rozvíjať a posilňovať kvalitný pedagogický zbor jeho stabilizáciou,
* podporovať a zabezpečovať ďalší odborný rozvoj a vzdelávanie učiteľov,
* rozvíjať hodnotenie a sebahodnotenie vlastnej práce a dosiahnutých výsledkov.

***podporiť talent, osobnosť a záujem každého žiaka*** so zameraním na:

* rozvoj výchovno-vzdelávacieho procesu na báze skvalitňovania vzťahov medzi učiteľom - žiakom – rodičom,
* rozvoj tímovej spolupráce medzi žiakmi budovaním prostredia vzájomnej tolerancie, radosti z dosiahnutých úspechov a ochoty navzájom si pomáhať
* vytváranie prostredia školy založeného na tvorivo-humánnom a poznatkovo-hodnotovom prístupe k vzdelávaniu s dôrazom na aktivitu a slobodu osobnosti žiaka,
* odstraňovanie prejavov šikanovania, diskriminácie, násilia, xenofóbie, rasizmu a intolerancie v súlade s Chartou základných ľudských práv a slobôd,
* presadzovanie zmysluplnej komunikácie a možnosti slobodného vyjadreniu svojho názoru,
* zapájanie sa do projektov zameraných nielen na rozvoj školy, ale aj na osvojenie si takých vedomostí, zručností a kompetencií, ktoré žiakom prispejú k ich uplatneniu sa na trhu práce na Slovensku a v krajinách Európskej únie a k motivácii pre celoživotné vzdelávanie sa,
* nadväzovanie spolupráce s rôznymi školami doma a v zahraničí v rámci projektových aktivít, s cieľom získať neoceniteľné skúsenosti výmenou informácií o sluchovo postihnutých,
* presadzovanie zdravého životného štýlu,
* vytváranie ponuky športových, záujmových a voľnočasových aktivít,
* vytváranie motivačného systému merania výsledkov vzdelávania.

1. Všeobecná charakteristika školy

Škola sa nachádza v malebnom údolí Kremnických vrchov, ktoré obklopujú mesto Kremnica známe svojou bohatou históriou. Tvoria ju dva základné atribúty:

* takmer 700-ročná tradícia banského a kráľovského mesta
* mekka vzdelávania sluchovo postihnutých z celého Slovenska po celé storočie.
  1. História školy

História školy sa začala písať v roku 1921. 1. septembra 1920 bola utvorená prvá trieda pokračovacej školy.

Štátna pokračovacia škola pre hluchonemých v Kremnici bola založená so súhlasom MŠANO v Prahe od 11. decembra 1922, prvým riaditeľom Pokračovacej školy pre hluchonemých sa stal Štefan Sobolovský. Škola bola založená pre všetky hluchonemé deti z celého Slovenska. Bola to jedinečná a prvá škola svojho druhu v celej ČSR vôbec. Internát bol súčasťou školy od 1. februára 1920.

Od vzniku školy boli k dispozícii dva odbory: dámsko-krajčírsky a obuvnícky.

Dňa 30. októbra 1928 bol založený mužsko-krajčírsky odbor, čím sa počet odborov rozšíril na tri. 18. októbra 1929 bolo povolené založenie stolárskeho odboru.

V roku 1932 sa vzdal správy školy Štefan Sobolovský a na jeho miesto bol menovaný dňa 1. januára 1933 odborný učiteľ z hluchoneméno ústavu Václav Jankovec.

Následkom štátneho prevratu bol 1. decembra 1938 menovaný nový riaditeľ Andrej Valent. Odchodom učiteľov českej národnosti škola prišla o viacerých externých odborných učiteľov.

Teoretické vyučovanie sa v školskom roku 1944/45 nemohlo začať pre vypuknutie SNP. Riaditeľ Valent bol odvolaný a na jeho miesto nastúpil odborný učiteľ z Ústavu pre hluchonemých v Kremnici Samuel Adamčík. S ustupujúcim povstaleckým vojskom odišiel zo školy aj Samuel Adamčík a vrátil sa Andrej Valent. V dielňach sa prestalo pracovať 24. marca 1945. Andrej Valent, riaditeľ školy, opustil školu 29. marca 1945.

2. apríla 1945 celý areál školy nemecké vojská vypálili.

Pomocou príkladnej súčinnosti všetkých zamestnancov školy za vedenia riaditeľa Samuela Adamčíka, ktorý sa po 6 mesiacoch znovu ujal vedenia, sa podarilo školu znovu uviesť do chodu. Vyučovanie prebiehalo v náhradných provizórnych priestoroch po celej Kremnici.

Riaditeľ školy Samuel Adamčík v auguste 1946 odchádza k novozriadenému divadlu „Nová scéna“ do Bratislavy. Po dlhšej dobe bez riaditeľa bol dňa 1. novembra 1946 menovaný dočasným riaditeľom pokračovacej školy Imrich Schmidtberger.

V školskom roku 1947/48 bol zmenený názov školy na „Štátne odborné školy pre hluchonemých v Kremnici“. Postupne prebiehala oprava zhorených častí školy a v roku 1948 začala výstavba novej budovy školy, ktorá bola ukončená 20. decembra 1949 a skolaudovaná 6. decembra 1950. Škola dostala pomenovanie „Odborná škola pre hluchonemých v Kremnici“. V školskom roku 1955/56 bola znovu premenovaná škola na Učňovskú školu pre hluchonemých v Kremnici. Bol určený maximálny počet žiakov v triede na 12. Doterajší inštruktori boli preradení na dielenských učiteľov. V júni 1960 sa prvý krát konali záverečné učňovské skúšky.

30. apríla 1972 udelil prezident republiky Učňovskej škole pre mládež s chybami sluchu v Kremnici „Vyznamenanie za zásluhy o výstavbu“ pri príležitosti 50. výročia založenia školy. 30. júna 1975 bol zrušený obuvnícky odbor.

V školskom roku 1974/75 vznikla v priestoroch učňovskej školy Stredná priemyselná škola odevná pre mládež s chybami sluchu v Kremnici (od roku 1979 pre sluchovo postihnutú mládež) so študijným odborom odevníctvo.

1. augusta 1979 sa stal riaditeľom Odborného učilišťa pre sluchovo postihnutú mládež v Kremnici Juraj Fajčík,o dva roky neskôr - Ľubica Fusková.

Po nežnej revolúcii 1. februára 1990 sa stal riaditeľom školy Ján Vaško. V tomto období sa začal stavať nový internát a otvoril sa učebný odbor kuchár a študijný odbor operátor drevárskej a nábytkárskej výroby.

Školský rok 1992/93 sa začal nástupom nového riaditeľa PaedDr. Miroslava Štefunku.

7. januára1993 bola skolaudovaná a daná do užívania školská jedáleň, ktorá bola po dlhých rokoch zriadená v priestoroch školy.

V školskom roku 1994/95 nastúpila na miesto riaditeľky Mgr. Irena Výberčiová. 14. marca 1997 bolo otvorené nové pracovisko odborného výcviku slávnostným prestrihnutím pásky ministerkou práce, sociálnych vecí a rodiny p. Oľgou Keltošovou. Tým sa rozšírili možnosti praktického vyučovania pre odbory kuchár a maliar.

V školskom roku 1997/98 bolo založené prvé Gymnázium pre sluchovo postihnutú mládež na Slovensku. Tým sa poskytla sluchovo postihnutým žiakom možnosť získať úplné stredné všeobecné vzdelanie. Prvýkrát sa otvorili triedy nadstavbového štúdia pre odbory nábytkárskej výroby a odevníctva. V tom istom školskom roku bola uskutočnená rekonštrukcia krajčírskych dielní a tým sa skvalitnilo vyučovanie odborného výcviku v krajčírskom odbore a zároveň sa vytvorili priestory pre nový študijný umelecký odbor navrhovanie a modelovanie odevov, ktorý bol otvorený v školskom roku 1995/96.

V školskom roku 2000/01 bola úspešne ukončená plynofikácia školy.

V školskom roku 2002/03 bol otvorený nový odbor technické a informatické služby.

Od 1. septembra 2004 bol schválený nový učebný odbor umeleckého smeru: umelecký krajčír.

Od 1. septembra 2005 bol schválený nový učebný odbor čalúnnik.

Nový zákon o výchove a vzdelávaní priniesol pre život školy ďalšiu významnú zmenu, ktorá sa prejavila aj v názve školy, keď zriaďovateľ školy dodatkom k zriaďovacej listine od 1.9.2008 mení názov školy na Stredná odborná škola pre žiakov so sluchovým postihnutím internátna Kremnica. 1. augusta 2009 bol do funkcie riaditeľa školy menovaný Ing. Jozef Ličko. Počas svojej existencie pripravila pre odbornú prax naša škola vyše 2950 absolventov.

K histórii školy patrí aj vzdelávanie mentálne postihnutých žiakov, ktoré má v Kremnici tiež dlhú tradíciu. Je to vzdelávanie hlavne na základných školách, ale s menšími prestávkami aj na našej strednej odbornej škole.

Osobitné odborné učilište bolo založené 1. septembra 1981 v Kremnických Baniach a v zrekonštruovaných priestoroch bývalej 5-triednej základnej školy sa začalo vyučovať 20. novembra 1981. Prvou riaditeľkou školy bola Ľubica Fusková, pretože Osobitné odborné učilište patrilo pod Stredné odborné učilište pre sluchovo postihnutú mládež v Kremnici. Od založenia sa vyučovalo v odboroch:

* zdravotnícke a sociálne zariadenia,
* murár
* ovocinár – kvetinár, poľnohospodárske práce v záhradníctve.

30. júna 1984 škola zanikla a žiaci boli presunutí na Osobitné odborné učilište v Ladcoch.

1. septembra 1992 vzniklo pri Strednom odbornom učilišti pre sluchovo postihnutú mládež v Kremnici Odborné učilište pre sluchovo postihnutú mládež v Kremnici. Na školu boli prijímaní žiaci s kombinovaným sluchovým aj mentálnym postihnutím v odboroch stavebná výroba – maliarske a natieračské práce a výroba konfekcie – šitie bielizne. Riaditeľom bol, tak ako na SOU pre SPM, PaedDr. Miroslav Štefunko. V školskom roku 1994/95 nastúpila na miesto riaditeľky Mgr. Irena Výberčiová.

1. septembra 2004 sa zmenil názov školy na Odborné učilište internátne s možnosťou prijímať aj žiakov bez kombinovaného postihnutia. 1. septembra 2005 sa otvoril nový učebný odbor: obchodná prevádzka – príprava jedál, 1. septembra 2008 bol schválený a otvorený nový odbor:  spracúvanie dreva – stolárska výroba.

V šk. roku 2009/2010 po odchode bývalej riaditeľky do dôchodku nastúpil na miesto riaditeľa Ing. Jozef Ličko.

1.septembra 2010 bol schválený a otvorený nový odbor: stavebná výroba – murárske práce.

Najvýraznejšie historické dátumy SOŠ pre ŽSPI v Kremnici:

* september 1920 - utvorená prvá trieda pokračovacej školy
* 11.12. 1922 - založená Štátna pokračovacia škola pre hluchonemých v Kremnici
* 30. 10. 1928 - založený mužsko-krajčírsky odbor
* 18. 10. 1929 - založenie stolárskeho odboru
* apríl 1945 - celý areál školy nemecké vojská vypálili
* r. 1947- zmenený názov školy na „Štátne odborné školy pre hluchonemých v Kremnici“
* 6. 12. 1950 - skolaudovaná nová budova školy, škola dostala pomenovanie „Odborná škola pre hluchonemých v Kremnici“
* r. 1955 – zmena názvu na Učňovskú školu pre hluchonemých v Kremnici
* jún 1960 - prvýkrát sa konali záverečné učňovské skúšky
* 30. 6. 1975 - zrušený obuvnícky odbor
* r.1974 - vznik Strednej priemyselnej školy odevnej pre mládež s chybami sluchu v Kremnici (od roku 1979 pre sluchovo postihnutú mládež) so študijným odborom odevníctvo.
* 1. 2. 1990 - výstavba nového internátu a otvorenie učebného odboru kuchár a študijného odboru operátor drevárskej a nábytkárskej výroby.
* 7. 1. 1993 - skolaudovaná a daná do užívania školská jedáleň
* r.1995 – otvorený nový študijný umelecký odbor navrhovanie a modelovanie odevov
* 14. 3. 1997 - otvorené nové pracovisko odborného výcviku
* r.1997 - založené prvé Gymnázium pre sluchovo postihnutú mládež na Slovensku, otvorenie nadstavbového štúdia pre odbory nábytkárskej výroby a odevníctva, uskutočnená rekonštrukcia krajčírskych dielní
* r. 2000 - úspešne ukončená plynofikácia školy
* 1.9. 2002 - otvorený nový odbor technické a informatické služby
* 1.9. 2004 - schválený nový učebný odbor: umelecký krajčír.
* 1.9. 2005 - schválený učebný odbor: čalúnnik.
* 1.9.2008 – zmena názvu školy na Stredná odborná škola pre žiakov so sluchovým postihnutím internátna Kremnica

Najvýraznejšie historické dátumy OUI v Kremnici:

* 1.9. 1981 - bolo založené Osobitné odborné učilište v Kremnických Baniach
* 30.6. 1984 - škola zanikla a žiaci boli presunutí na Osobitné odborné učilište v Ladcoch
* 1.9. 1992 - vzniklo Odborné učilište pre sluchovo postihnutú mládež v Kremnici
* 1.9. 2004 - zmenil sa názov školy na Odborné učilište internátne
* 1.9. 2005 - otvorený učebný odbor: obchodná prevádzka – príprava jedál
* 1.9. 2008 -  schválený nový odbor: spracúvanie dreva – stolárska výroba
* 1.9. 2010 -  schválený nový odbor: stavebná výroba – murárske práce.
  1. Súčasný profil školy

Gymnázium pre žiakov so sluchovým postihnutím v Kremnici je jedinou strednou školou pre sluchovo postihnutých na Slovensku s možnosťou získať úplné stredné všeobecné vzdelanie. Po úspešnom zvládnutí maturitnej skúšky majú možnosť študovať na vysokých školách rôzneho typu.

V našej škole môžu žiaci získať stredné vzdelanie na štyroch typoch škôl zastrešených jedným riaditeľstvom.

* Stredná odborná škola pre žiakov so sluchovým postihnutím internátna
* Gymnázium pre žiakov so sluchovým postihnutím internátne
* Stredná priemyselná škola odevná pre žiakov so sluchovým postihnutím internátna
* Odborné učilište internátne

Základným predmetom činnosti školy je poskytovať stredné a úplné stredné vzdelanie žiakom so sluchovým postihnutím podľa Vyhlášky MŠ SR č. 232/2016 Z. z. o špeciálnych školách:

* pripravovať žiakov pre štúdium na vysokých školách
* zabezpečiť dobrú úroveň odborného vzdelávania s prihliadnutím na danosti, schopnosti, nadanie, talent a záujmy žiakov

Na škole študuje vo všetkých typoch škôl priemerne100 až 130 žiakov v tejto štruktúre odborov:

* gymnázium
* technické a informatické služby zamerané na odevníctvo
* operátor drevárskej a nábytkárskej výroby
* nábytkárska výroba – stolárstvo, nadstavbové štúdium
* stolár
* kuchár
* obchodná prevádzka – príprava jedál
* spracúvanie dreva – stolárska výroba
* stavebná výroba – maliarske a natieračské práce
* stavebná výroba – murárske práce

V nasledujúcom období napriek klesajúcej demografickej krivke populácie a všeobecne klesajúcemu záujmu o štúdium v stredných odborných školách na Slovensku, chceme stabilizovať tento počet študentov a zamerať sa na skvalitnenie výchovy a vzdelávania, zlepšovať materiálno – technické vybavenia a priestorové podmienky školy.

Na základe analýzy potrieb a požiadaviek trhu práce a analýzy práce školy sme identifikovali všetky pozitíva a negatíva školy, ktoré nám signalizovali, čo všetko máme zmeniť, čo ponechať tak, aby náš výchovno-vzdelávací proces mal stále vyššiu a vyššiu kvalitatívnu úroveň. Všetky zistenia a použité prostriedky prieskumu sú uvedené vo SWOT analýze, ktorá je pravidelne podľa zmien vonkajších a vnútorných vplyvov aktualizovaná. Výsledky uvedenej SWOT analýzy:

**Silnými stránkami** školy na skvalitnenie a rozvoj výchovno-vzdelávacieho procesu sú:

* Stredná odborná škola pre žiakov so sluchovým postihnutím v Kremnici je jedinou strednou školou pre sluchovo postihnutých v Banskobystrickom kraji a

s komplexnosťou štúdia

* učebné odbory
* študijné odbory
* nadstavbové štúdium,
* úspešnosť školy v podávaní projektov a uchádzaní sa o granty
* participácia školy na európskych mobilitách
* zapájanie školy do miestnych a medzinárodných aktivít
* reprezentácia školy v súťažiach
* budovanie komunikačných zručností a rozvíjanie ekonomického myslenia žiakov zapájaním do projektov
* kvalitná práca výchovného poradcu so servisom pre rodičov
* ochota pedagogických zamestnancov vzdelávať sa
* dosiahnutá úroveň vedomostí žiakov potvrdená výsledkami maturitných skúšok, záverečných skúšok, pokračovaním v štúdiu na vysokých školách a umiestnením na trhu práce
* výrazný posun v rozvíjaní počítačovej gramotnosti u učiteľov a žiakov

**Slabou stránkou** školy je:

* nedostatok finančných prostriedkov na rekonštrukciu priestorov školy
* slabý záujem rodičov o dianie v škole
* nedostatočná jazyková príprava učiteľov
* slabá motivovanosť žiakov na niektorých predmetoch
* nepružné zadávanie nových metód práce do vyučovacieho procesu
* pretrvávajúci stereotyp v komunikácii so žiakmi so sluchovým postihnutím
* rezervy v zapájaní sa do diskusií s odbornou verejnosťou
* sociálne a ekonomicky slabší región,
* slabšie využitie školskej jedálne a školského internátu.

**Príležitostí školy** signalizujú:

* dobrá a funkčná spolupráca so zriaďovateľom, ŠPÚ a ŠIOV ako predpokladu dobrých koncepčných a poradenských služieb,
* úspešne zavŕšenie experiment na overovanie vzdelávania žiakov so sluchovým postihnutím so žiakmi s narušenou komunikačnou schopnosťou (vývinové poruchy učenia, chyby reči)
* možnosť získať mimorozpočtové zdroje z projektov EÚ
* rozvíjanie a prehlbovanie spolupráce školy s rôznymi inštitúciami a zamestnávateľmi
* prispôsobovanie vzdelávania moderným trendom

**Ohrozenia** školy sú:

* nízke populačné ročníky
* ohrozenie financovania na základe normatívu
* nedostatok finančných prostriedkov na obnovu a prevádzku školy a na modernizáciu výchovno-vzdelávacieho procesu,
* nízka vedomostná úroveň prichádzajúcich žiakov zo základných škôl,
* nízka priemerná mzda v regióne,
* nedostatočné finančné aj morálne ohodnotenia učiteľa v spoločnosti
* nedostatok nových kvalitných učebníc prispôsobených štátnym vzdelávacím programom
* slabá spolupráca s rodičmi problémových žiakov pre ich nezáujem.
  1. Charakteristika školy

**Na škole**, ktorá je 3 podlažná, študuje priemerne 100 až 130 žiakov, priemerný počet tried je 18 až 22. Okrem klasických tried škola disponuje širokou škálou odborných učební: učebňa technológie a materiálov, učebňa cudzích jazykov, učebňa pre technické kreslenie a konštrukčné cvičenia, ateliér pre vyučovanie umeleckých predmetov, tri učebne výpočtovej techniky – pre účtovníctvo, grafické systémy a vyučovanie výpočtovej techniky. Škola má vlastnú kuchyňu, jedáleň, telocvičňu. Škola má aj vlastný školský 4–podlažný internát. Vedenie školy a hospodársky úsek má svoje priestory, učitelia využívajú kabinety a zborovňu. Škola je veľmi dobre vybavená IKT. K dispozícii je spolu 15 učební, ktoré sú účelne využité pre jednotlivé predmety. Výchovný poradca má k dispozícii kabinet, kde sa stretáva so žiakmi, rodičmi, sociálnymi zamestnancami a pod. Hygienické zariadenia sú na každom poschodí. Škola má čiastočne zabezpečený bezbariérový prístup a hygienické zariadenia pre žiakov so špeciálnymi výchovno-vzdelávacími potrebami.

**Dielne praktického vyučovania** sú stavebne pripojené k budove školy. Majú adekvátne vybavenie pre zabezpečenie odborných činností v rámci odborného výcviku. Obsahujú krajčírsku dielňu, oddelenie pre ručné opracovanie dreva, dielňu strojového opracovania dreva, priestor pre povrchovú úpravu dreva a skladové priestory. V samostatných priestoroch pracoviska odborného výcviku sú zriadené kuchárske dielne. V ďalších priestoroch sú vybudované dielne pre odbor murár. Naším cieľom je postupne vybaviť všetky dielne modernejším strojovým zariadením.

**Školský internát** je súčasťou školy. Kapacita pre ubytovanie je 75 žiakov. Samostatné bunky obsahujú tri izby štandardne vybavené s vlastným hygienickým kútikom (WC, 2 umývadlá). Je to 4-podlažná budova. Voľné kapacity internátu sú využívané ako kancelárske priestory školy, ale aj cudzím subjektom na ubytovanie počas školských prázdnin. Pre vedúcu vychovy a vychovávateľov sú vyhradené osobitné priestory. Školský internát má vlastnú spoločenskú miestnosť s televízorom, internetovú miestnosť, študovňu a posillňovňu. Žiaci majú zabezpečenú celodennú stravu v jedálni školy. Cena za ubytovanie je 10,- €/mesiac. Celodenná strava na jeden mesiac je približne za 50,- €.

Na škole vyvíja činnosť **Rada školy**, ktorá má 11 členov. Zodpovedá za kvalitu a organizáciu celého výchovno-vzdelávacieho procesu.

* + 1. Plánované aktivity školy

Dosahovanie požadovaných aktivít a vhodná prezentácia školy sú výsledkom kvality vzdelávania. Škola sa bude snažiť vytvoriť a zabezpečiť všetky podmienky pre skvalitnenie života na škole:

**Záujmové aktivity**:

Budú prebiehať predovšetkým uplatňovaním vzdelávacích poukazov v záujmových krúžkoch:

1. Krúžok informatiky
2. Stolno-tenisový krúžok
3. Volejbalový krúžok
4. Hokejbalový krúžok
5. Krúžok posilňovania
6. Biliardový krúžok
7. Výtvarný krúžok
8. Dramatický krúžok
9. Krúžok anglického jazyka
10. Krúžok nemeckého jazyka

**Súťaže**

Škola sa so svojimi žiakmi aktívne zapája do súťaží obvodného a celoštátneho významu.

Naši žiaci sa pravidelne zúčastňujú Celoštátnych súťaží praktických zručností a odborných vedomostí, kde tiež dosahujú výborné výsledky. Preto sa chceme i naďalej zapájať do všetkých súťaži, ktoré budú podporovať a rozvíjať talent a schopnosti našich žiakov.

**Športovo-turistické akcie**

Okrem športových školských súťaží pripravujemé pre žiakov školy aj rôzne športovo-turistické podujatia, ktoré napomáhajú rozvíjať nielen fyzickú zdatnosť žiakov, ale aj spolupatričnosť a vzájomné kolektívne spolunažívanie. Časť podujatí vyplýva aj z učebných osnov predmetov a plánov predmetovej komisie telesnej výchovy školy a metodického združenia školského internátu.

Sú to predovšetkým tieto podujatia:

* účelové cvičenia zamerané na ochranu života a zdravia pre žiakov 1. a 2. ročníka,
* telovýchovno-výcvikový plavecký kurz pre žiakov 1.ročníka v rozsahu 5 dní po 7 hodín,
* telovýchovno-výcvikový lyžiarsky kurz pre žiakov 2.ročníka v rozsahu 5 dní po 7 hodín,
* realizácia kurzu na ochranu života a zdravia pre žiakov 3. ročníkov v rozsahu 3 dni.

**Exkurzie**

Exkurzie sú dôležitým nástrojom nielen pre fixáciu poznatkov získaných na hodinách teoretického a praktického vyučovania, ale aj pre získanie nových poznatkov, technických, technologických riešení, ktoré sa uplatňujú v aktuálnom čase v profesijnej praxi.

Každý školský rok PK plánujú exkužie podľa možností a náplne vzdelávanie jednotlivých predmetov.

**Spoločenské a kultúrne podujatia**

Takéto podujatia stmeľujú spolupatričnosť žiakov a zamestnancov školy a sú najvýraznejším propagačným nástrojom školy vo vzťahu k verejnosti. Upevňujú kultúrne, estetické a etické hodnoty, rozvíjajú tvorivosť žiakov. Plánujeme realizovať tieto podujatia:

* imatrikulácie – privítanie prvákov na našej škole,
* vianočná akadémia žiakov v školskom internáte,
* Deň otvorených dverí ,
* propagačné výstavy a prehliadky činnosti učebných a študijných odborov v základných školách a na regionálnych podujatiach – „STREDOŠKOLÁK“

**Mediálna propagácia**

Pomáha aktuálne informovať verejnosť, rodičov a žiakov školy o dianí v škole, jej profilácií a úspechoch. Mediálna propagácia bude realizovaná nasledovnými aktivitami :

* aktualizácia www stránky školy,
* pravidelné články o podujatiach o úspechoch školy v regionálnych novinách a časopisoch pre nepočujúcich,
* propagácia študijných a učebných odborov školy v printových denníkoch.

**Besedy a pracovné stretnutia**

Škola bude organizovať a aktívne sa zúčastňovať besied, ktoré majú upevňovať výsledky výchovno–vzdelávacieho procesu. Budú to predovšetkým besedy a pracovné stretnutia na nasledujúce témy:

* boj proti rasizmu, diskriminácii, antisemitizmu a ostatným prejavom intolerancie
* rasová znášanlivosť a xenofóbia
* Medzinárodný týždeň vzdelávania
* Svetový deň boja proti AIDS
* beseda s pracovníkom OR PZ na tému protidrogová prevencia a kriminalita mládeže
* beseda s pracovníkmi Úradu práce pre žiakov tried končiacich ročníkov
* v rámci triednických aktivít prednášky k výchove k manželstvu a rodičovstvu, prevencii drogových závislostí, prevencii násilia a prevencii nezamestnanosti.

Všetky aktivity sa budú realizovať s pedagogickými zamestnancami školy, žiakmi a sociálnymi partnermi,s pracovníkmi pedagogicko–psychologickej poradne a pod. Aktivity sú určené predovšetkým žiakom, učiteľom, rodičom a zamestnancom školy.

* 1. Charakteristika pedagogického zboru

Stabilizovaný pedagogický zbor vrátane majstrov odbornej výchovy a vychovávateľov tvorí 31 pedagógov (16 učiteľov, 12 majstrov odbornej výchovy a 3 vychovávateľkyškolského internátu). Všetci pedagógovia spĺňajú požiadavky na odbornú a pedagogickú spôsobilosť. Odborné vzdelanie je doplnené rozširujúcim štúdiom špeciálnej pedagogiky (surdopédie, psychopédie). Neoddeliteľnou súčasťou riadiacej činnosti vedenia školy je výchovné poradenstvo. Výchovný poradca pracuje podľa ročného harmonogramu práce, ktorý obsahuje trvalé a termínované úlohy, úzko spolupracuje s ostatnými členmi pedagogického zboru, najmä s triednymi učiteľmi, s úradmi práce, so sociálnymi partnermi školy, s rodičmi žiakov, sleduje vývoj zamestnanosti a uplatňovania sa absolventov v praxi.. Mnohí pedagogickí zamestnanci už v minulosti absolvovali rôzne formy ďalšieho vzdelávania vrátane I. atestácie. Chod školy zabezpečuje okrem pedagogického zboru aj 14 nepedagogických zamestnancov. V rámci skvalitňovania procesu vzdelávania majú v systéme pedagogického a odborného riadenia školy veľký význam predmetové komisie, pretože sú pomocnými orgánmi vo funkcii metodickej, usmerňovacej, kontrolnej, ale aj organizačno-materiálnej. Na škole pracuje 6 predmetových komisií a 1 metodické združenie triednych učiteľov. V jednotlivých komisiách pod vedením predsedu PK pôsobia učitelia vyučujúci dané predmety.

* 1. Požiadavky na kontinuálne vzdelávanie pedagogických zamestnancov

Podrobný a konkrétny plán ďalšieho vzdelávania pedagogických zamestnancov je súčasťou plánu kontinuálneho vzdelávania. Vedenie školy považuje za prioritnú úlohu zabezpečiť:

* uvádzanie začínajúcich učiteľov do pedagogickej praxe,
* príprava pedagogických zamestnancov na zvyšovanie svojich kompetencií, hlavne schopností efektívne pracovať s IKT,
* príprava pedagogických zamestnancov na tvorbu školského vzdelávacieho programu,
* motivovanie pedagogických zamestnancov pre neustále sebavzdelávanie a zdokonaľovanie profesijnej spôsobilosti,
* zdokonaľovanie osobnostných vlastnosti pedagogických zamestnancov, spôsobilostí pre tvorbu efektívnych vzťahov, riešenie konfliktov, komunikáciu a pod.
* sprostredkovanie najnovších poznatkov pedagogickým zamestnancom (inovácie) z metodiky vyučovania jednotlivých predmetov, pedagogiky a príbuzných vied, ako aj

z odboru,

* príprava pedagogických zamestnancov na výkon špecializovaných funkcií, napr. triedny učiteľ, výchovný poradca, predseda predmetovej komisie atď.
* príprava pedagogických zamestnancov pre výkon činností nevyhnutných pre rozvoj školského systému, napr. pedagogický výskum, tvorba ŠkVP, tvorba štandardov, tvorba pedagogickej dokumentácie (pokiaľ bude v platnosti v dobiehajúcich ročníkoch), atď.
* príprava pedagogických zamestnancov pre prácu s modernými materiálnymi prostriedkami: videotechnikou, výpočtovou technikou, multimédiami a pod.,
* príprava pedagogických zamestnancov pre prácu s modernými softvérmi z oblasti grafických systémov a údržby počítačových sietí,
* zhromažďovanie a rozširovanie progresívnych skúsenosti z pedagogickej a riadiacej praxe, podnecovať a rozvíjať tvorivosť pedagogických zamestnancov,
* príprava pedagogických zamestnancov na získanie prvej a druhej atestácie,
* príprava pedagogických zamestnancov pre prácu v tvorivom humanistickom duchu.
  1. Dlhodobé projekty

Od roku 1999 sa škola pravidelne zapája do práce na projektoch organizovaných Národnou agentúrou Leonardo da Vinci a Socrates. V rámci programu Leonardo da Vinci sa organizovali dva projekty:

* Lámanie bariér – žiaci sa zúčastnili stáže v Holandsku
* Dotyk budúcnosti – stáž v Belgicku, projekt zameraný na prácu s IKT

V programe Socrates škola realizovala projekty:

* Pracovný tréning postihnutých študentov – skúsenosti z tejto oblasti si vymenili učitelia a riaditelia deviatich európskych škôl
* Matematika ako spoločný jazyk – výmenná stáž so špeciálnou školou pre nepočujúcich v Dánsku zameraná na IKT
* Hluchí nie sú hluchí – partnermi pobaltské štáty a Írsko.

Naša škola sa zapojila do medzinárodného projektu „Healthy People in Healthy World“ (Zdraví ľudia v zdravom svete), kde bola nadviazaná spolupráca v partnerskou školou v Dánsku.

Škola sa zapojila do projektu INFOVEK, ktorý je zameraný na skvalitnenie práce s IKT vo vyučovacom procese.

Projekt v rámci ESF – iniciatíva spoločenstva EQUAL – vytvorenie Sociálno – rehabilitačného a informačného centra pre sluchovo postihnutých občanov – zaoberá sa problematickou adaptability a integrácie SP občanov na trhu práce.

Projekty v rámci regionálneho operačného programu:

* Rekonštrukcia SOŠ pre žiakov so sluchovým postihnutím internátne v Kremnici (infraštruktúra vzdelávania)
* Lámanie bariér vo svete ticha – premena tradičnej školy na modernú

Projekty zo štrukturálnych fondov EU:

* KomPrax
* Erasmus+
  1. Spolupráca so sociálnymi partnermi

Škola rozvíja všetky formy spolupráce so sociálnymi partnermi a verejnosťou. Predovšetkým sa zameriava na pravidelnú komunikáciu so svojimi zákazníkmi – žiakmi, ich rodičmi a zamestnávateľmi.

*Spolupráca s rodičmi*

Rodičia sú najvýznamnejším partnerom školy. Bez tejto spolupráce ďalší rozvoj školy nie je možný. Rodičia rozhodujú o umiestnení dieťaťa na našu školu a preto majú právo zaujímať sa o jej ďalšie napredovanie. Spoluprácu školy s rodičmi si nepredstavujeme iba podporou školských aktivít, ale predovšetkým aktívnou spoluprácou pri tvorbe strategických dokumentov školy určujúcich smer napredovania školy cez Radu školy, v ktorej sú traja rodičia. Dôležitý je osobný a neustály kontakt rodiča s triednym učiteľom. Práve takáto úzka spolupráca je najlepším predpokladom predchádzania negatívnych javov, záškoláctva, zhoršovania prospechu. Spolupráca s rodičmi prebieha aj cez ďalšie aktivity organizované školou, ako je Metodický deň a Deň otvorených dverí. Spoločným cieľom je spokojnosť žiaka, rodiča aj pedagóga.

*Zamestnávatelia*

Škola aktívne spolupracuje so zamestnaneckými organizáciami. Zameriava sa podľa profilácie školy na firmy a organizácie z oblasti drevospracujúceho priemyslu, odevného priemyslu a stravovacích zariadení.

Spolupráca je zameraná hlavne na poskytovanie odborného výcviku – prevádzkovej praxe, tematických prednášok, besied, sprostredkovanie rôznych zaujímavých exkurzií a výstav. Niektorí z nich zamestnávajú aj našich absolventov.

*Iní partneri*

K životu školy patrí spolupráca s ďalšími partnermi. Na prvom mieste sú to **základné školy**: ZŠ  pre žiakov so sluchovým postihnutím internátna  Viliama Gaňu v Kremnici, ŠZŠ v Kremnici, ŠZŠ v Žiari nad Hronom, ZŠ  pre žiakov so sluchovým postihnutím Gejzu Slaninku-internátna v Bratislave, Základná škola internátna pre žiakov so sluchovým postihnutím,Drotárska cesta v Bratislave, ZŠI pre sluchovo postihnutých v Lučenci, 1.a 2. ZŠ v Kremnici. Tieto školy sú partnermi pri príprave žiakov pre našu školu a podieľajú sa pri ich výbere strednej školy.

Ďalšími partnermi sú **stredné školy**: SOŠ pre žiakov so sluchovým postihnutím a  
OU pre žiakov so sluchovým postihnutím, Koceľova ul. v Bratislave, Odborné učilište internátne Viliama Gaňu v Banskej Bystrici, SOŠ v Žarnovici, ktoré spolupracujú pri koordinácii rôznych podujatí, ale aj vzdelávacích postupov.

Gymnaziálne štúdium predpokladá pokračovanie vzdelávania na **vysokých školách.** Tu spolupracujeme s: UK v Bratislave, JAMU v Brne, UKF v Nitre, KU v Ružomberku a s ďalšími.

Ďalšími partnermi vo výchovno–vzdelávacej a poradenskej funkcii sú Súkromné centrum špeciálno-pedagogického poradenstva v Kremnici, Centrum voľného času Cvrček v Kremnici, Centrum pedagogicko-psychologická poradenstva a prevencie v Banskej Bystrici, zriaďovateľ školy – Okresný úrad Banská Bystrica, Mesto Kremnica, Mestské kultúrne stredisko, Pohronské osvetové centrum v Žiari nad Hronom a ďalší. Každý z týchto partnerov má nezastupiteľné miesto pri organizácii života školy.

1. Podmienky na realizáciu vzdelávacieho programu v študijnom odbore 7902 J gymnázium

|  |  |
| --- | --- |
| **Názov a adresa školy** | **Gymnázium pre žiakov**  **so sluchovým postihnutím internátne ako organizačná zložka Spojenej školy internátnej,**  Kutnohorská 675/20, 967 01 Kremnica |
| **Názov školského vzdelávacieho programu** | GYMNÁZIUM |
| **Názov VP** | Vzdelávací program pre žiakov so sluchovým postihnutím stredné vzdelávanie |
| **Kód a názov študijného odboru** | 7902 J gymnázium |
| **Stupeň vzdelania** | Úplné stredné všeobecné vzdelanie |
| **Dĺžka štúdia** | 5 rokov |
| **Forma štúdia** | denná |
| **Vyučovací jazyk** | Slovenský jazyk |

Pre vzdelávanie a výchovu v súlade s daným ŠVP je nevyhnutné vytvárať vhodné realizačné podmienky. Podkladom na ich stanovenie sú všeobecné požiadavky platných právnych noriem a konkrétne požiadavky vyplývajúce z cieľov a obsahu vzdelávania v študijnom odbore 7902 J gymnázium.

V ŠVP sú vo všeobecnej rovine vymedzené základné podmienky na realizáciu školského vzdelávacieho programu **GYMNÁZIUM**. My sme ich rozpracovali podrobnejšie a konkrétne podľa potrieb a požiadaviek študijného odboru, aktuálnych cieľov a reálnych možností školy. Optimálne požiadavky/podmienky, podľa ktorých sa bude tento školský vzdelávací program poskytovať, sú rozpracované v nasledujúcich bodoch.

* 1. Materiálne podmienky

Teoretické vyučovanie je realizované v budove školy na Kutnohorskej 675/20, Kremnica. Normatív vybavenosti tried je v súlade s Normatívom základného vybavenia tried pre študijný odbor **7902 J gymnázium**.

**Kapacita školy:**

**Školský manažment:**

kancelária riaditeľa školy,

kancelárie zástupcu riaditeľa školy pre teoretické vyučovanie,

kancelária pre sekretariát,

kancelária vedúcej výchovy,

kabinet pre výchovného poradcu.

**Pedagogickí zamestnanci školy:**

**a/ teoretické vyučovanie**

zborovňa pre učiteľov,

kabinety pre učiteľov,

**b) odborná výchova**

kancelária vedúceho odbornej výchovy,

kancelárie majstrov odbornej výchovy,

dielenské priestory - stolárske dielne pre ručné aj strojové opracovanie dreva

* krajčírske dielne
* ateliér
* kuchárske dielne
* murárske dielne
* skladové priestory

**Nepedagogickí zamestnanci školy:**

Kancelárie pre sekretariát, ekonómov a hospodára,

príručný sklad s odkladacím priestorom,

dielňa,

kotolňa.

**Ďalšie priestory:**

Skladové priestory,

archív školy,

hygienické priestory (WC, sprchy), sociálne zariadenia, šatne,

sklady učebných pomôcok a didaktickej techniky,

sklady náradia, strojov a zariadení,

sklady materiálov, surovín a polotovarov,

školská knižnica.

**Makrointeriéry:**

Školská budova,

školský dvor,

školský internát (súčasť školy),

42 izieb pre žiakov dvoj a troj–posteľové – bunkový systém s tromi izbami, sociálnym zariadením a umývadlami – spoločné sprchy,

zborovňa pre vychovávateľov,

spoločenská miestnosť s kuchynkou,

študovne,

kancelárie ekonomického úseku.

**Školská jedáleň, kuchyňa a sociálnym zariadením**

**Vyučovacie interiéry**

učebňa informatiky a výpočtovej techniky,

učebňa výpočtovej techniky a grafických systémov,

učebňa výpočtovej techniky so zameraním na ekonomiku a účtovníctvo,

odborná učebňa technického, odborného kreslenia a konštrukčných cvičení,

jazykové laboratórium – multimediálna učebňa s výpočtovou technikou pre žiakov,

telocvičňa,

posilňovňa.

**Vyučovacie exteriéry**

Volejbalové ihrisko.

* 1. Personálne podmienky

Požiadavky na manažment školy, ktorý realizuje školský vzdelávací program je v súlade s požiadavkami odbornej a pedagogickej spôsobilosti a s kvalifikačnými predpokladmi, ktoré sú nevyhnutné pre výkon náročných riadiacich činnosti podľa platných predpisov.

Odborná a pedagogická spôsobilosť pedagogických zamestnancov všeobecnovzdelávacích predmetov, ktorí realizujú školský vzdelávací program je v súlade s platnými predpismi. Plnenie ďalších kvalifikačných predpokladov potrebných pre výkon zložitejších, zodpovednejších a náročnejších pedagogických činnosti sa riadi platnými predpismi. Pedagogickí zamestnanci zabezpečujú súlad všetkých vzdelávacích a výchovných činností s cieľmi vzdelávania v danom študijnom odbore v súlade so štátnym vzdelávacím program. Práva a povinnosti pedagogických zamestnancov sú zabezpečené a naplňované po dobu ich pedagogickej činnosti v rámci platných predpisov.

Odborná spôsobilosť nepedagogických zamestnancov (ekonóm, hospodár, mzdová účtovníčka, personálna pracovníčka, vedúca školskej jedálne, kuchárky, upratovačky, údržbári a pod.), ktorí sa podieľajú na realizácii školského vzdelávacieho programu je v súlade s platnými predpismi. Práva a povinnosti nepedagogických zamestnancov sú zabezpečené a naplňované po dobu ich činnosti v rámci platných predpisov.

Plnenie požiadaviek poradenskej činnosti sa riadi platnými predpismi. Výchovný poradca je pedagogický zamestnanec, ktorého poslaním je poskytovanie odbornej psychologickej a pedagogickej starostlivosti žiakom, rodičom a pedagogickým zamestnancom školy. Prácu výchovného poradcu usmerňujú metodické, pedagogické a psychologické centrá. Práca výchovného poradcu a dodržiavanie všeobecne záväzných platných predpisov v oblasti výchovného poradenstva podlieha kontrolnej činnosti zo strany vedenia strednej školy.

Ďalšie práva a povinnosti výchovných poradcov vymedzujú vnútorné predpisy školy (pracovný poriadok, vnútorný poriadok školy, vnútorný mzdový predpis a pod.).

* 1. Organizačné podmienky

Plnenie stanovenej miery vyučovacej a výchovnej povinnosti vyplýva z platnej legislatívy a rámcového učebného plánu štátneho vzdelávacieho programu. Rámcové rozvrhnutie obsahu vzdelávania v školských vzdelávacích programoch vychádza zo ŠVP. Stanovené vzdelávacie oblasti a ich minimálne počty hodín boli v tomto programe dodržané a sú preukázateľné.

Vzdelávanie a príprava žiakov v študijnom odbore **7902 J gymnázium** je organizované ako päťročné štúdium pre žiakov so sluchovým postihnutím a vývinovými poruchami učenia a chybami reči.

Vyučovanie začína o 7.30 hod.

Organizácia školského roka sa riadi podľa pedagogicko-organizačných pokynov v danom školskom roku a Vyhlášky č. 65/2015 Z. z. o stredných školách.

Plnenie školskej legislatívy vzhľadom na organizáciu a plnenie školského vzdelávacieho programu vo väzbe na priebeh vyučovania je v súlade s platnými predpismi.. Výchovno-vzdelávací proces sa riadi Zákonom o výchove a vzdelávaní (školský zákon) a o zmene a doplnení niektorých zákonov.

Vzdelávanie a príprava sa riadi podľa Školského poriadku. Zabezpečuje jednotnosť v celom výchovno-vzdelávacom procese. Upravuje pravidlá správania sa žiakov na vyučovaní , ako aj v Školskom internáte. Obsahuje tiež práva a povinnosti žiakov. Školský poriadok je súčasťou Organizačného poriadku školy a Pracovného poriadku školy a riadi sa podľa nich. Žiaci sa oboznamujú so Školským poriadkom každý rok na prvej vyučovacej hodine prvý deň školského roka a podpisujú v osobitnom zázname svojím podpisom jeho rešpektovanie. Táto skutočnosť je zaznamenaná aj v triednych knihách. Na začiatku každého školského roka je spoločné zoznamovanie sa žiakov prvých ročníkov so žiakmi vyšších ročníkov. Oboznamujú sa nielen so svojimi povinnosťami, ale aj vzájomne nadväzujú kontakty medzi sebou, vymieňajú si postrehy a informácie. Prispieva to k vytvoreniu veľmi priaznivej atmosféry na škole a k ľahšiemu zaraďovaniu žiakov do kolektívu. Tiež stretnutia s rodičmi prvákov sú plánované na začiatku školského roka v priebehu septembra, kde sa zoznamujú s učiteľmi, kolektívom v triede, získavajú informácie o škole, jej štýle práce, organizácii vyučovania, metódach a prostriedkoch hodnotenia, plánovanými aktivitami na škole. Sú oboznámení s ich povinnosťami, právami a postupmi. Zároveň majú možnosť prezrieť si priestory školy (teoretické vyučovanie, dielenské priestory, školská jedáleň) a školský internát.

Hodnotenie a klasifikácia žiakov sa riadi Klasifikačným poriadkom školy a je súčasťou školského vzdelávacieho programu ako súčasť učebných osnov vyučovacích predmetov a ako osobitná spoločná časť. O všetkých kritériách hodnotenia, výchovných opatreniach a podmienkach vykonania opravných a maturitných skúšok sú žiaci a rodičia vopred informovaní.

Ukončovanie štúdia a organizácia maturitnej skúšky sa riadi platným legislatívnym predpisom.

Kurzy, exkurzie, športové akcie sa organizujú v rámci časovej rezervy v rozsahu týždňov podľa prehľadu využitia týždňov uvedenom za učebným plánom. Účelové cvičenia sa realizujú v 1. a 2. ročníku v každom polroku v rozsahu 6 vyučovacích hodín, Kurz na ochranu zdravia a života sa organizuje v treťom ročníku v rozsahu 3 pracovných dní 7 hodín denne externou alebo internou formou podľa záujmu žiakov. Telovýchovný výcvikový kurz sa realizuje internou alebo externou formou podľa podmienok v regióne školy alebo aj mimo regiónu. V 1. ročníku sa realizuje plavecký výcvik a v druhom ročníku lyžiarsky výcvik v rozsahu 5 dní. Organizácia exkurzií je súčasťou vyučovania. Exkurzie sa konajú v každom ročníku (8 – 10 hodín) s pedagogickým dozorom a počtom žiakov v zmysle platných predpisov. Odborný obsah exkurzií vyplýva z obsahu učebných osnov a plánuje sa v ročných plánoch práce školy.

Spolupráca s rodičmi sa realizuje predovšetkým prostredníctvom triednych učiteľov, výchovných poradcov, vedenia školy a jednotlivých vyučujúcich, osobnou komunikáciou s rodičmi, prípadne zákonnými zástupcami rodičov. Sú to pravidelné, plánované Rodičovské združenia a zasadnutia Rady školy, v ktorých sú zastúpení rodičia. Obsahom týchto zasadnutí sú informácie o plánoch a dosiahnutých výsledkov školy, riešenie problémových výchovných situácií, organizovanie školských spoločenských, vzdelávacích, kultúrnych a športových akcií.

* 1. Organizácia prijímacieho konania

Prijímacie skúšky bude škola uskutočňovať v súlade so školským zákonom a platnými zákonnými normami, ktoré proces prijímacieho konania upravujú.

**Forma skúšky** :

písomná z jazyka slovenského a matematiky

Podmienky prijatia bez prijímacích skúšok:

Žiak bude prijatý bez prijímacej skúšky na základe výsledkov celoštátneho testovania v 9. ročníku.

Rozhodnutím riaditeľa školy po prerokovaní s prijímacou komisiou ako poradným orgánom bude zoznam prijatých žiakov bez vykonania prijímacích skúšok včas zverejnený.

Prijatie na základe prijímacích skúšok:

Kritéria budú aktuálne zverejnené v určenom termíne na stránke školy.

* 1. Podmienky bezpečnosti práce a ochrany zdravia pri výchove a vzdelávaní

Vytváranie podmienok bezpečnej a hygienickej práce je organickou súčasťou celého vyučovacieho procesu. Postupuje sa podľa platných predpisov, nariadení, vyhlášok, noriem a pod. Priestory, v ktorých prebieha vyučovanie zodpovedajú platným právnym predpisom, vyhláškam, technickým normám a predpisom ES.

Škola zabezpečuje všetky technické a organizačné opatrenia na elimináciu všetkých rizík spojených s vyučovaním. Učitelia, žiaci a rodičia sú podrobne s týmito rizikami oboznámení.

Problematika bezpečnosti a hygieny práce je podrobne popísaná vo Vnútornom školskom poriadku, povinnostiach týždenníkov, pracovných poriadkoch a laboratórnych poriadkoch, žiaci ju musia poznať a rešpektovať. S jej obsahom sú žiaci dokázateľným spôsobom oboznámení. Bezpečnostné predpisy sú verejne prístupné na všetkých pracoviskách a v Školskom internáte.

Škola má spracovanú Metodickú osnovu vstupného školenia bezpečnosti práce, dodržiavania osobnej hygieny a protipožiarnej ochrany pre žiakov a učiteľov. Žiaci sú

s predpismi podrobne oboznámení na vstupnej inštruktáži v 1. ročníku. Problematikou bezpečnosti práce sa pedagogickí pracovníci zaoberajú priebežne aj na vyučovacích hodinách s aktualizáciou k preberanej téme.

Obsahom školenia sú predpisy a normy v rozsahu žiakmi vykonávanej činnosti. Na jednotlivých pracoviskách sú umiestnené lekárničky prvej pomoci, vybrané ustanovenia vyhlášky o evidencii úrazoch detí, žiakov a študentov, knihy drobných poranení, traumatologického plánu, nariadenie vlády o ochrane zdravia zamestnancov pri práci, Zákonníka práce, o prácach mladistvých, poskytovaní prvej pomoci, o požiarnom nebezpečenstve v organizácii, inštruktáži používania prenosných hasiacich prístrojov a pod.

1. Podmienky vzdelávania žiakov so špeciálnymi výchovno-vzdelávacími potrebami v študijného odbore 7902 J gymnázium

|  |  |
| --- | --- |
| **Názov a adresa školy** | **Gymnázium pre žiakov**  **so sluchovým postihnutím internátne ako organizačná zložka Spojenej školy internátnej,**  Kutnohorská 675/20, 967 01 Kremnica |
| **Názov školského vzdelávacieho programu** | GYMNÁZIUM |
| **Názov VP** | Vzdelávací program pre žiakov so sluchovým postihnutím stredné vzdelávanie |
| **Kód a názov študijného odboru** | 7902 J gymnázium |
| **Stupeň vzdelania** | Úplné stredné všeobecné vzdelanie |
| **Dĺžka štúdia** | 5 rokov |
| **Forma štúdia** | denná |
| **Vyučovací jazyk** | Slovenský |

Vzdelávanie žiakov prebieha v súlade so štátnym vzdelávacím programom a Zákonom o výchove a vzdelávaní (školský zákon), ktoré stanovujú zásadné pravidlá vzdelávania a prípravy žiakov so špeciálnymi výchovno-vzdelávacími potrebami (ďalej len „ŠVVP“). Pri formulovaní požiadaviek na ich štúdium sme vychádzali z analýzy podmienok školy, analýzy potrieb a požiadaviek trhu práce, analýzy povolania a odborných konzultácii so špecializovanými zamestnancami VUDPAP, CŠPP, CPPPaP a dorastového lekára.

Platná legislatíva označuje názvom žiaci so špeciálnymi výchovno-vzdelávacími potrebami (ďalej len „ŠVVP“) žiakov s mentálnym, zmyslovým alebo telesným postihnutím, zdravotne oslabených alebo chorých, s narušenou komunikačnou schopnosťou, so špecifickými poruchami učenia alebo správania sa, s autistickým syndrómom, s poruchami psychického alebo sociálneho vývinu, tiež žiakov pochádzajúcich zo sociálne znevýhodneného prostredia (rómske etnikum, imigranti). Špecifickou skupinou žiakov so ŠVVP sú žiaci mimoriadne nadaní.

Škola v budúcnosti počíta aj s možnosťou transformácie – rozšírenie ponuky pre žiakom s ďalšími špeciálnymi vzdelávacími potrebami. Hlavné zámery školy v tejto oblasti:

* dať zdravotne znevýhodneným žiakom rovnaké šance, rešpektovať, že majú špeciálne potreby pre prípravu do reálneho života
* pozornosť venovať žiakom s narušenou komunikačnou schopnosťou (vývinové poruchy učenia, chyby reči)
* v budúcnosti počítať s možnosťou využitia jestvujúcej kapacity školy s otvorením študijných a učebných odborov pre uvedené skupiny žiakov
* pokračovať v schválenom experimente na overovanie vzdelávania sluchovo postihnutých žiakov so žiakmi s narušenou komunikačnou schopnosťou.
* overiť možnosti uplatnenia koncepcie vzdelávania fungujúcej v iných európskych krajinách
* potvrdiť názor, že spoločné štúdium bude prínosom pre každú overovanú skupinu
* silným podporným článkom výučby zmiešanej skupiny bude predmet komunikačné zručnosti

1. Vnútorný systém kontroly a hodnotenia študijného odboru 7902 J gymnázium

Vnútorný systém hodnotenia kvality zameriame na 3 oblasti:

1. Hodnotenie žiakov

2. Hodnotenie pedagogických zamestnancov

3. Hodnotenie školy

Gymnázium pre žiakov so sluchovým postihnutím považuje vnútorný systém kontroly a hodnotenia žiakov za najvýznamnejšiu kategóriu celého procesu. Naším cieľom je poskytovať žiakovi spätnú väzbu, prostredníctvom ktorej získava informácie o tom, ako danú problematiku zvláda, ako dokáže zaobchádzať s tým, čo sa naučil, v čom sa zlepšil a v čom má ešte nedostatky. Hodnotenie žiaka vychádza z jasne stanovených cieľov a konkrétnych kritérií, ktorými sa dá jeho výkon zmerať. Preto neoddeliteľnou súčasťou hodnotenia musí byť aj konkrétne odporúčanie alebo rada, ako má žiak ďalej postupovať, aby svoje nedostatky odstránil. Kontrolu vyučovacieho procesu budeme orientovať na skúšanie a hodnotenie žiakov.

**Skúšanie**

Počas skúšania budeme preverovať, čo žiak vie a čo nevie, alebo čo má vedieť, ako sa má zlepšiť v porovnaní sám so sebou alebo s kolektívom – zisťujeme stupeň dosiahnutia cieľov vyučovacieho procesu. Pri skúšaní využijeme širokú škálu rôznych spôsobov a postupov – individuálne, frontálne, skupinovo, priebežne alebo súhrne po ukončení tematického celku alebo na konci školského roka, ústne, písomne (didaktické testy, písomné cvičenia a úlohy, projekty, a pod.). Skúšaním budeme preverovať výkon žiaka z hľadiska jeho relatívneho výkonu (porovnáme výkon žiaka s výkonmi ostatných žiakov) alebo individuálneho výkonu (porovnáme jeho súčasný výkon s jeho prechádzajúcim výkonom). Pri každom skúšaní budeme preverovať výkon žiaka na základe výkonového štandardu, ktorý je formulovaný v učebných osnovách každého vyučovacieho predmetu ako vzdelávací výstup. Dôležitou súčasťou skúšania je aj formatívne hodnotenie, ktoré považujeme za významnú súčasť motivácie žiaka do jeho ďalšej práce, za súčasť spätnej väzby medzi učiteľom a žiakom.

**Hodnotenie**

Cieľom **hodnotenie žiaka v škole** je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a kde má rezervy. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov.

Hodnotenie žiakov budeme vyjadrovať rôznymi formami: slovom, číslom, známkou. V rámci hodnotenia budeme preverovať výsledky činnosti žiakov podľa určených kritérií. Niektoré kritériá budú všeobecne platné pre všetky predmety, špecifické výkony žiakov budú hodnotené podľa stanovených kritérií hodnotenia.

Neoddeliteľnou súčasťou hodnotenia žiaka je aj jeho správanie, prístup a postoje. Hodnotenie nikdy nesmie viesť k znižovaniu dôstojnosti, sebadôvery a sebaúcty žiaka.

* 1. Hodnotenie vzdelávacích výsledkov práce žiaka

**Podkladom pre vnútorný systém hodnotenia a klasifikácie žiakov je**

* § 55 až 58 školského zákona NR SR č. 245/2008 v znení neskorších predpisov,
* Metodický pokyn MŠ SR č.21/2011 na hodnotenie a klasifikáciu žiakov stredných škôl

Zásady hodnotenia a klasifikácie žiakov:

Súčasťou výchovno-vzdelávacieho procesu na strednej škole je systematické hodnotenie žiaka. Predmetom hodnotenia je úroveň dosiahnutých vedomostí a zručností podľa platných učebných osnov a vzdelávacích štandardov. Hodnotenie a klasifikácia preukázaného výkonu žiaka v príslušnom predmete nemôžu byť znížené na základe správania žiaka.

Hodnotenie žiakov ako nevyhnutná súčasť výchovno-vzdelávacieho procesu má motivačnú, informatívnu, komparatívnu a korekčnú funkciu.

Žiak má právo

* vedieť, čo sa bude hodnotiť a akým spôsobom,
* dozvedieť sa výsledok každého hodnotenia,
* na objektívne hodnotenie.

Vo výchovno-vzdelávacom procese sa vykonáva priebežná a súhrnná klasifikácia žiaka. **Priebežná klasifikácia** sa uplatňuje pri hodnotení čiastkových výsledkov a prejavov žiaka. **Súhrnná klasifikácia** sa vykonáva na konci každého polroka.

Pri hodnotení sa uplatňuje primeraná náročnosť a pedagogický takt voči žiakovi, jeho výkony sa hodnotia komplexne, berie sa do úvahy vynaložené úsilie žiaka a v plnej miere sa rešpektujú jeho ľudské práva. Hodnotenie je motivačný a výchovný prostriedok, ako aj prostriedok pozitívneho podporovania zdravého sebavedomia žiaka.

Pri hodnotení a klasifikácii žiakov so zdravotným znevýhodnením je potrebné zohľadňovať zdravotné postihnutie týchto žiakov a vychádzať zo záverov a odporúčaní k hodnoteniu a klasifikácii školských poradenských zariadení.

V záujme poskytnutia objektívnej spätnej väzby a poukázania na rozvojové možnosti žiaka v danej oblasti učiteľ pri písomných prácach môže pri klasifikácií známkou uviesť slovný komentár, v ktorom vysvetlí nedostatky a zdôrazní pozitíva písomnej práce.

Súčasťou hodnotenia má byť aj **sebahodnotenie** žiakov, ich schopnosť posúdiť svoju vlastnú prácu, vynaložené úsilie, osobné možnosti a rezervy. Sebahodnotenie budeme orientovať na rozvoj kľúčových kompetencií a na očakávané vzdelávacie výstupy v danom vyučovacom predmete.

**Klasifikácia** je výsledkom komplexného hodnotenia vedomostí, zručností a návykov žiaka.Základom na pridelenie klasifikačného stupňa sú známky, čiže zaradenie žiaka alebo jeho výkonu do niektorej výkonnostnej skupiny. Vymedzenie klasifikačných stupňov sa opiera o hodnotenie podľa výkonových kritérií.

**Stupne prospechu a celkový prospech**

Prospech žiaka je v jednotlivých vyučovacích predmetoch klasifikovaný týmito stupňami:

1 – výborný

2 – chválitebný

3 – dobrý

4 – dostatočný

5 – nedostatočný

Správanie žiaka je klasifikované týmito stupňami:

1 – veľmi dobré

2 – uspokojivé

3 – menej uspokojivé

4 – neuspokojivé

Žiak na konci prvého a druhého polroku je hodnotený takto:

- Prospel s vyznamenaním

- Prospel veľmi dobre

- Prospel

- Neprospel

Maturitná skúška sa môže opakovať v zmysle právnych predpisov.

Ak má žiak alebo jeho zákonný zástupca pochybnosti o správnosti hodnotenia, môže požiadať riaditeľa školy o komisionálne preskúšanie žiaka. Na základe kritérií hodnotenia sa uskutoční preskúšanie žiaka do 14 dní od doručenia jeho žiadosti prípadne v termíne po vzájomnej dohode medzi žiakom a riaditeľom školy. Komisionálne skúšky prebiehajú v súlade s právnymi predpismi. Opravné skúšky určuje riaditeľ školy v súlade s právnym predpisom.

Cieľom **hodnotenia vzdelávacích výsledkov žiakov v škole** je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov.

Cieľom je zhodnotiť prepojenie vedomostí so zručnosťami a spôsobilosťami.

Pri hodnotení a klasifikácii výsledkov žiakov budeme vychádzať z metodických pokynov na hodnotenie a klasifikáciu. Okrem sumatívnych výsledkov sa sústredíme na rozpracovanie formatívneho hodnotenia výsledkov žiakov formou hodnotiaceho portfolia.

* Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných.
* Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka.
* Pri hodnotení učebných výsledkov žiakov so špeciálnymi výchovno-vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon.
* Budeme odlišovať hodnotenie spôsobilostí od hodnotenia správania.

Pri hodnotení výkonov žiakov sa postupuje podľa **Hodnotiaceho štandardu pre študijný odbor** 7902 J gymnázium. Definuje súbor kritérií, organizačných a metodických postupov na overenie dosiahnutýchvýkonových štandardov. Vzťahuje sa na hodnotenie:

**Počas štúdia** hodnotíme všetky **očakávané vzdelávacie výstupy,** ktoré sú formulované výkonovými štandardmi v učebných osnovách každého vyučovacieho predmetu. Ku každému vzdelávaciemu výstupu vymedzujeme kritériá hodnotenia, učebné zdroje, medzipredmetové vzťahy a metódy a prostriedky hodnotenia, ktoré sú v súlade s cieľmi vyučovacieho predmetu a jeho výchovnými a vzdelávacími stratégiami. Tým zabezpečíme komplexnosť vedomostí a ich aplikáciu.

Nasledujúce **pravidlá** sú **platné pre celé obdobie vzdelávania žiaka** a sú v súlade so spoločenskými výchovnými a vzdelávacími stratégiami na úrovni školy:

1. Hodnotenie zameriavame a formulujeme pozitívne.
2. Žiak sa hodnotí podľa miery splnenia daných kritérií.
3. Známka z vyučovacieho predmetu nezahŕňa hodnotenie správania žiaka.
4. Vyučujúci klasifikujú iba prebrané a precvičené učivo.
5. Žiak má dostatok času na učenie, precvičovanie a upevnenie učiva.
6. Podklady pre hodnotenie a klasifikáciu získava vyučujúci hlavne: sledovaním výkonov a pripravenosti žiaka na vyučovanie, rôznymi druhmi písomných prác, analýzou výsledkov rôznych činnosti žiakov, konzultáciami s ostatnými vyučujúcimi a podľa potreby s psychologickými a sociálnymi pracovníkmi.
7. Pri klasifikácii používa vyučujúci platnú klasifikačnú stupnicu.
8. Výsledky žiakov posudzuje učiteľ objektívne.
9. V predmete, v ktorom vyučujú viacerí učitelia, je výsledný stupeň klasifikácie stanovený po vzájomnej dohode.
10. Písomné práce sú žiakom oznámené vopred, aby mali dostatok času na prípravu.
11. Významným prvkom procesu učenia je práca s chybou.

Pri hodnotení vzdelávacích výsledkov žiakov **počas štúdia jednotlivých predmetov** sa podľa povahy predmetu sleduje:

* poskytnúť žiakovi, ale aj jeho rodičom spätnú väzbu o tom ako zvládol danú problematiku,
* poukázať na nedostatky, rezervy na ich odstránenie,
* povzbudenie do ďalšej práce, zhodnotenie prepojenia vedomostí so zručnosťami a spôsobilosťami,
* poskytnúť žiakom možnosť sebahodnotenia,
* výsledky hodnotenia by mali byť aj pre samotného učiteľa vyhodnotením vhodnosti podmienok a použitých metód

Pri hodnotení žiakov sa bude postupovať podľa vypracovaných kritérií s nasledovným postupom:

* zabezpečiť, aby sa hodnotilo to, čo sa hodnotiť má,
* používať viaceré prostriedky hodnotenia úspešnosti žiakov,
* výrazný priestor poskytnúť motivácii, usilovnosti, angažovanosti žiaka,
* pri hodnotení používať opakované pozorovanie a diagnostikovanie,
* hodnotenie bude permanentnou súčasťou výchovno – vzdelávacieho procesu,
* uplatňovať v hodnotení výstižné a pravdivé hodnotiace výroky

**Výchovné opatrenia**

Patria sem pochvaly, napomenutia alebo pokarhania od triedneho učiteľa, od riaditeľa školy, podmienečné vylúčenie zo štúdia, vylúčenie zo štúdia. Akékoľvek výchovné opatrenie musí byť okamžite oznámené v písomnej forme rodičom alebo zákonným zástupcom žiaka. Opatrenie sa zaznamenáva do katalógového listu žiaka.

Klasifikácia a hodnotenie žiakov so ŠVVP sa robí s prihliadnutím na stupeň poruchy. Vyučujúci rešpektujú odporučenia psychologických vyšetrení žiaka a uplatňujú ich pri klasifikácii a hodnotení správania žiaka. Vyberajú vhodné a primerané spôsoby hodnotenia vrátane podkladov na hodnotenie. Uplatňujú také formy a spôsoby skúšania, ktoré zodpovedajú schopnostiam žiaka a nemajú negatívny vplyv na ich rozvoj a psychiku. Volia taký druh prejavu, v ktorom má žiak predpoklady preukázať lepšie výkony.

* 1. Maturitná skúška

Maturitné skúšky bude škola organizovať v súlade so školským zákonom a platnými

zákonnými normami, ktoré organizáciu maturitnej skúšky upravujú (Vyhláška č. 318/2008 o ukončovaní štúdia na stredných školách v znení neskorších predpisov).

Cieľom maturitnej skúšky je overenie vedomosti a zručnosti žiakov v rozsahu učiva

určeného katalógom cieľových požiadaviek a overenie toho, ako sú žiaci pripravení používať získané kompetencie v ďalšom štúdiu, alebo pri výkone povolania.

Maturitná skúška pozostáva z externej a internej časti podľa druhu maturitných

predmetov. Maturitnú skúšku s cudzích jazykov žiaci vykonajú podľa úrovní jazykovej

náročnosti Spoločného európskeho referenčného rámca.

Žiak maturitného ročníka sa do 30. septembra príslušného školského roku písomne prihlási na maturitnú skúšku a oznámi predmety, ktoré si na maturitnú skúšku zvolil.

Žiak so zdravotným znevýhodnením podá žiadosť o úpravu maturitnej skúšky v rovnakom termíne.

Maturitná skúška sa skladá z externej a internej časti.

Externá časť maturitnej skúšky a písomná forma internej časti maturitnej skúšky sa

uskutoční v predmetoch:

a) slovenský jazyk a literatúra (EČ, PFIČ)

b) anglický jazyk, nemecký jazyk (EČ, PFIČ)

c) matematika (EČ)

Presné termíny konania jednotlivých častí maturitnej skúšky sa budú riadiť pokynmi MŠ SR, rozpisy MS - žiakov, komisií pre jednotlivé predmety a výsledky MS budú uverejňované priebežne na centrálnej nástenke a na školskej webovej stránke

* 1. Vnútorný systém kontroly a hodnotenia zamestnancov

Je účinným nástrojom zabezpečenia harmonickej organizácie celého výchovno-vzdelávacieho procesu a ďalších školských aktivít. Naša škola bude využívať štandardné spôsoby hodnotenia: formatívne a sumatívne. Formatívne hodnotenie použijeme na zvýšenie kvality výchovy a vzdelávania. Sumatívne hodnotenie použijeme na rozhodovanie. Vnútorný systém kontroly by sa mal zameriavať hlavne na celkový priebeh výchovno-vzdelávacej činnosti na škole, na tvorbu školských vzdelávacích programov, na dodržiavanie plnenia plánov predmetových komisií, na zabezpečenie vyučovania didaktickou technikou a ostatným materiálno-technickým vybavením, na hodnotenie žiakov počas vyučovacej hodiny s uplatnením sebahodnotenia žiaka, na vystupovanie a rečovú kultúru vyučujúcich, na uplatňovanie didaktických zásad, na mimoškolskú činnosť pedagógov, ale aj na kontrolnú činnosť nepedagogických zamestnancov školy.

Hodnotenie zamestnancov sa bude zakladať na bodovom hodnotení. Body sa budú prideľovať na základe:

* Pozorovania (hospitácie)
* Rozhovoru
* Výsledkov žiakov, ktorých učiteľ vyučuje (prospech, žiacke súťaže, didaktické testy zadané naraz vo všetkých paralelných triedach s rešpektovaným výsledkov žiakov zo základných škôl a výsledkami dosiahnutými vstupnými testami, úspešnosť prijatia žiakov na vyšší stupeň školy a pod.)
* Sledovania pokroku žiakov vo výsledkoch pod vedením učiteľa
* Hodnotenia výsledkov pedagogických zamestnancov v oblasti ďalšieho vzdelávania, tvorby učebných pomôcok, mimoškolskej činnosti a pod.
* Hodnotenia pedagogických zamestnancov vedením školy.
* Vzájomného hodnotenia učiteľov (čo si vyžaduje aj vzájomné hospitácie a „otvorené hodiny“)
* Hodnotenia učiteľov žiakmi
  1. Hodnotenie školy

Cieľom hodnotenia je, aby žiaci a ich rodičia získali dostatočné a hodnoverné informácie o tom, ako zvládajú požiadavky na nich kladené. A jednak aj preto, aby aj verejnosť vedela, ako škola dosahuje ciele, ktoré sú na žiakov kladené v ŠVP.

Dôraz je kladený na dve veci:

* konštatovanie úrovne stavu,
* zisťovanie súvislostí a okolností, ktoré výsledný stav ovplyvňujú.

Vlastné hodnotenie školy je zamerané na:

* Ciele, ktoré si škola stanovila, najmä v koncepčnom zámere rozvoja školy a v školskom vzdelávacom programe a ich reálnosť a stupeň dôležitosti
* Posúdenie ako škola spĺňa ciele, ktoré sú v Štátnom vzdelávacom programe
* Oblasti, v ktorých škola dosahuje dobré výsledky, oblasti, v ktorých škola dosahuje slabšie výsledky, včítane návrhov a opatrení

Monitorujeme pravidelne:

* Podmienky na vzdelanie
* Spokojnosť s vedením školy a učiteľmi
* Prostredie – klímu školy
* Priebeh vzdelávania – vyučovací proces, metódy a formy vyučovania
* Úroveň podpory žiakov so špeciálnymi výchovno-vzdelávacími potrebami
* Výsledky vzdelávania
* Riadenie školy
* Úroveň výsledkov práce školy

1. Charakteristika školského vzdelávacieho programu v študijnom odbore 7902 J gymnázium

|  |  |
| --- | --- |
| **Názov a adresa školy** | **Gymnázium pre žiakov**  **so sluchovým postihnutím internátne ako organizačná zložka Spojenej školy internátnej,**  Kutnohorská 675/20, 967 01 Kremnica |
| **Názov školského vzdelávacieho programu** | GYMNÁZIUM |
| **Názov VP** | Vzdelávací program pre žiakov so sluchovým postihnutím stredné vzdelávanie |
| **Kód a názov študijného odboru** | 7902 J gymnázium |
| **Stupeň vzdelania** | Úplné stredné všeobecné vzdelanie |
| **Dĺžka štúdia** | 5 rokov |
| **Forma štúdia** | denná |
| **Vyučovací jazyk** | slovenský |

* 1. Popis školského vzdelávacieho programu

Naše gymnázium dáva šancu **sluchovo postihnutým** žiakom, ale aj žiakom **s vývinovými poruchami učenia**, získať kvalitné stredoškolské vzdelanie, ktoré má všeobecný charakter a zároveň zohľadňuje špecifické potreby, danosti, schopnosti, talent a záujmy žiaka.

Výchova a vzdelávanie týchto žiakov sa uskutočňuje v špeciálnej škole pre žiakov so sluchovým postihnutím. Dĺžka vzdelávania je predĺžená o 1 rok. Žiaci plnia rovnaké ciele vzdelávania ako ostatní žiaci gymnázií na vyššom sekundárnom stupni vzdelania, na ich prípravu sa používajú špeciálno – pedagogické metódy, individuálny prístup, surdo – logopedická starostlivosť. Predĺžením gymnaziálneho štúdia zo 4 rokov na 5 rokov s kompletnou špeciálno- pedagogickou starostlivosťou sa vytvárajú lepšie podmienky pre našich žiakov na zvládnutie vzdelanostného modelu absolventa gymnázia.

Školský vzdelávací program je zostavený tak, že sa v ňom prihliada na potreby našich žiakov a ich dlhodobé záujmy. Vzdelávací program je päťročný a sú v ňom nasledovné špecifiká:

* vo vzdelávacej oblasti Jazyk a komunikácia je zavedený predmet: konverzácia v cudzom jazyku,
* vo vzdelávacej oblasti Matematika a práca s informáciami je zvýšená dotácia hodín informatiky a je do nej začlenený predmet administratíva a korešpondencia,
* vzdelávacia oblasť Špecialnopedagogická podpora obsahuje predmety: komunikačné zručnosti a posunkový jazyk,
* voliteľné predmety: v 4. ročníku: 2

v 5. ročníku: 12

V 5. ročníku budú voliteľné predmety vo forme modulov, ktoré vypracujeme podľa prieskumu záujmu žiakov.

Život v modernej informačnej spoločnosti si vyža­duje, aby moderné vzdelanie rozvíjalo v žiakoch **nové kompetencie -** ako kritické vníma­nie a myslenie, flexibilné rozhodovanie, zvládnutie neočakávaných situácií, efektívnu komunikáciu a kooperáciu. Pri rozvoji týchto kompetencií hrajú dôležitú úlohu moderné informačné a komunikačné technológie, nie však ako cieľ, ale **ako prostriedok** a to je dôvod, prečo sme v našom vzdelávacom programe posilnili výučbu **informatiky.** Našim cieľom je dosiahnuť informačnú gramotnosť žiakov ako **kompetenciu** **používať IKT**  pre komunikáciu, učenie sa, ďalšie vzdelávanie a tiež pre osobný život.

V ďalších vzdelávacích oblastiach sú vyvážene zastúpené všetky ostatné vyučovacie predmety s posilnením dotácie takých predmetov, ktoré sú dlhodobo preferované u našich žiakov (1. cudzí jazyk, biológia, chémia, informatika)

Škola vo výučbovej stratégii uprednostňuje tie vyučovacie metódy, ktoré vedú k harmonizácii teoretickej prípravy tak pre profesionálny život, ako aj pre život v spoločnosti a medzi ľuďmi. Výučba je orientovaná na uplatnenie autodidaktických metód (samostatné učenie a práca), hlavne pri riešení problémových úloh, tímovej práci a spolupráci. Poskytujú žiakom priestor na vytvorenie si vlastného názoru založeného na osobnom úsudku. Vedú žiakov k odmietaniu populistických praktík a extrémistických názorov. Učia ich chápať zložitosť medziľudských vzťahov a nevyhnutnosť tolerancie. Metódy činnostne zameraného vyučovania (praktické práce) sú predovšetkým aplikačného typu, ktoré im pomáhajú pri praktickom poznávaní reálneho sveta a života. Aj keby boli vyučovacie metódy tie najlepšie, nemali by šancu na úspech bez pozitívnej motivácie žiakov, tzn. vnútorné potreby žiakov vykonávať konkrétnu činnosť sú tou najdôležitejšou oblasťou výchovno-vzdelávacieho procesu. Preto naša škola kladie veľký dôraz na motivačné činitele – zaraďovanie súťaží, stimulačných a situačných metód, verejné prezentácie prác a pod. Uplatňované metódy budú konkretizované na úrovni učebných osnov jednotlivých predmetov. Metodické prístupy sú priebežne vyhodnocované a modifikované podľa potrieb a na základe skúseností vyučujúcich učiteľov.

Vyučovanie prebieha vo všeobecno-vzdelávacích a odborných učebniach v areáli školy na Kutnohorskej 675/20, Kremnica.

Kľúčové, všeobecné a odborné kompetencie sú rozvíjané priebežne a spôsob ich realizácie je konkretizovaný v učebných osnovách jednotlivých vyučovacích predmetov.

Pri práci so žiakmi so špeciálnymi výchovnovzdelávacími potrebami sa pristupuje

s ohľadom na odporučenie lekárov, špeciálnych pedagógov a psychológov s prihliadnutím na individuálne potreby žiaka, stupeň a typ poruchy a úroveň kompenzácie poruchy. Činnosť školy v oblasti spoločenského a kultúrneho života je bohatá a pestrá nielen pri aktivitách súvisiacich s činnosťou školy, ale aj v mimoškolskej oblasti. Žiaci svoje odborné vedomosti a zručnosti budú prezentovať na rôznych akciách organizovaných školou a inými záujmovými organizáciami. Samostatnosť, húževnatosť a pracovitosť našich žiakov bude ocenená zo strany školy, prípadne aj zo strany organizátora podujatia.

V rámci pomoci a ochrany životného prostredia sa žiaci zapoja do akcií pri odstraňovaní odpadu, úprave okolia školy a jej pracovísk. Množstvo záujmových krúžkov (jazykové, športové a iné) ponúkajú našim žiakom efektívne využívať svoj voľný čas.

Klasifikácia prebieha podľa klasifikačného poriadku. Výsledky žiakov sa hodnotia priebežne na základe kritérií, s primeranou náročnosťou a pedagogickým taktom. Podklady pre hodnotenie sa získavajú sústavným sledovaním výkonu žiaka a jeho pripravenosti na vyučovanie, rôznymi metódami a prostriedkami hodnotenia, analýzou činnosti žiaka, konzultáciami s ostatnými učiteľmi vrátane výchovného poradcu, rozhovormi so žiakom a jeho rodičmi. Pri hodnotení sa využívajú kritériá hodnotenia na zabezpečenie jeho objektivity. Žiaci sú s hodnotením oboznámení.

* 1. Základné údaje o štúdiu v študijnom odbore 7902 J gymnázium

|  |  |
| --- | --- |
| **Dĺžka štúdia:** | 5 rokov |
| **Forma štúdia:** | denná |
| **Nevyhnutné vstupné požiadavky na štúdium:** | Podmienky prijatia na štúdium ustanovuje vykonávací predpiso prijímacom konaní na stredné školy.Úspešné ukončenie 9. ročníka základnej školy.Zdravotná spôsobilosť uchádzača o štúdium. |
| **Spôsob ukončenia štúdia:** | Maturitná skúška |
| **Doklad o dosiahnutom vzdelaní:** | Maturitné vysvedčenie |
| **Poskytnutý stupeň vzdelania:** | Úplné stredné všeobecné vzdelanie |
| **Nadväzná príprava (ďalšie vzdelávanie):** | vzdelávanie na terciárnej úrovni (vysoká škola), prípadne v rôznych formách nadstavbového alebo pomaturitného štúdia – postsekundárneho neterciárneho vzdelávania alebo vstúpiť získanou kvalifikáciou na trh práce. |

* 1. Organizácia výučby

Priebeh vyučovania v príslušnom školskom roku:

* začiatok školského roka: 1.september
* koniec školského roka: 31. august

Organizácia vyučovania a školského roka vychádza z Pedagogicko-organizačných

pokynov MŠ SR na príslušný školský rok.

Obdobie školského roka sa člení na školské polroky, na konci ktorých sa uzatvára klasifikácia s vydaním vysvedčenia. Vyučovanie v škole sa realizuje dennou formou.

Základnou vyučovacou jednotkou je vyučovacia hodina, ktorá trvá 45 minút.

Časová organizácia vyučovania

1. vyučovacia hodina 7:30 - 8:15

2. vyučovacia hodina 8:25 - 9:10

3. vyučovacia hodina 9:20 - 10:05

4. vyučovacia hodina 10:25 - 11:10

5. vyučovacia hodina 11:20 - 12:05

6. vyučovacia hodina 12:15 - 13:00

7. vyučovacia hodina 13:30 - 14:10

8. vyučovacia hodina 14:15 - 14:55

Vyučovací proces prebieha v klasických triedach, odborných učebniach, laboratóriu,

v počítačových učebniach, v knižnici a v ďalších priestoroch školy v závislosti od vyučovacieho predmetu a charakteru učiva.

Výcvikové kurzy žiakov sa realizujú formou dennej dochádzky alebo internátnou formou – podľa záujmu žiakov a ich zákonných zástupcov.

* 1. Vzdelávacie stratégie

Stratégia vyučovania určuje metódy a formy práce, ktorých premyslený výber, logické usporiadanie a kombinovanie je prostriedkom motivácie a usmernenia žiakov na vyučovaní a učení, na dosiahnutie cieľov a kľúčových kompetencií. Model tradičného vyučovania nahrádza **kompetenčné vzdelávanie**, ktoré kladie do popredia žiaka a jeho prácu na vyučovacej hodine.

Dominantné v našej výučbe nie je zamestnať žiakov činnosťami, ale pomocou činností - cielene a profesionálne rozvíjať osobnosť žiaka. Učiteľ má pri každej činnosti premyslené, ktoré funkcie osobnosti a spôsobilosti žiaka rozvíja.

Stratégie tvorivého vyučovania:

* učiť pomocou paradoxov, analógií a sledovania atribútov a vlastností predmetov, javov a vecí,
* učiť žiakov výskumne pracovať, vidieť a chápať rozdiely, protiklady,
* klásť provokatívne otázky,
* používať príklady,
* umožniť žiakom hľadanie, bádanie, objavovanie, intuitívne vyjadrovanie,
* rozvíjať tvorivé čítanie, písanie a videnie žiakov,
* žiadať od žiakov hodnotenie situácií,
* viesť žiakov k štúdiu prác tvorivých ľudí.

K dosiahnutiu strategických cieľov školy má pomôcť aj realizácia projektu Premena tradičnej školy na modernú s názvom: Lámanie bariér vo svete ticha.

Projekt je orientovaný na vzdelávanie učiteľov a následne žiakov školy.

Cieľom projektu je zavedenie nových, progresívnych foriem vzdelávania našich žiakov spojené s inováciou didaktických prostriedkov rozvíjajúcich kľúčové kompetencie žiakov.

Realizácia tohto projektu umožní:

* ďalšie vzdelávanie učiteľov v oblasti nových vyučovacích metód a moderných vyučovacích prostriedkov,
* vybavenie tried interaktívnymi tabuľami a ďalšími podnetnými vyučovacími pomôckami,
* zmenu tradičných vyučovacích prístupov za moderné
  1. Metódy vyučovania

Vo výchovno-vzdelávacom procese budeme používať širokú škálu vzdelávacích metód:

Vzdelávacie metódy **podľa zdroja poznania a druhu poznatkov:**

1. výklad (prednáška, inštruktáž, vysvetľovanie)

2. diskusia (vyučovacia a informačná, názorová)

3. dramatizácia (hranie rolí)

4. písomné metódy (písanie poznámok, tvorivé písanie, eseje a samostatné úvahy...)

5. práca s textom

6. demonštračné metódy (pozorovanie, predvádzanie, filmová dokumentárna

produkcia)

7. praktické metódy ( pokusy, laboratórne cvičenia, grafické práce)

Vzdelávacie metódy **podľa aktivity žiaka v procese výučby**

* oznamovacie metódy (výklad, prednáška, vysvetľovanie, práca s učebnicou, názornými pomôckami)
* reproduktívne metódy ( rieši úlohy, pravopisné cvičenia, spracúvava grafy, ...)
* problémové metódy
* tvorivé metódy ( brainstorming, questionstorming)

**Vzdelávacie metódy podľa fáz vyučovacieho procesu**

* motivácia ( motivačný rozhovor, rozprávanie, demonštrácia, príklady z praxe)
* expozícia
* fixácia ( metóda opakovania učiva, metóda posilňovania)
* diagnostika (metódy preverovania a hodnotenia vedomostí)

**Vzdelávacie metódy podľa spôsobu interakcie**

* frontálne metódy (výklad, prednáška, diskusia, práca s učebnicou, referáty, konspekty, projekty)
* skupinová práca v triede (simulačné hry, experimentovanie)
* individualizácia učenia ( modulová vzdelávacia cesta, projekty, samostatné práce, referáty, úvahy, eseje, objavujúce metódy)

Metódy vyučovania sú súčasťou osnov každého vyučovacieho predmetu a sú rozpracované podľa tematických celkov.

Zavedenie nových výchovno – vzdelávacích metód umožní realizácia projektu **„Premena tradičnej školy na modernú“.** Výstupy z projektu aplikované v pedagogickom procese budú znamenať zmenu vyučovacieho procesu po kvalitatívnej stránke.

* 1. Prierezové témy v učebných osnovách

Prierezové témy sú povinnou súčasťou obsahu vzdelávania realizované v školskom vzdelávacom programe. Prierezové témy sa prelínajú cez vzdelávacie oblasti.

V školskom vzdelávacom programe ich realizujeme ako integrovanú súčasť vhodných vyučovacích predmetov.

**Prierezové témy:**

multikultúrna výchova, mediálna výchova, osobný a sociálny rozvoj, enviromentálna výchova, ochrana života a zdravia, tvorba projektu a prezentačné zručnosti

**Multikultúrna výchova**

Hlavné ciele prierezovej témy multikultúrna výchova :

- Viesť žiakov k pochopeniu a rešpektovaniu faktu kultúrnej rozmanitosti.

- Rozvíjať sebareflexiu, ktorá povedie k uvedomeniu si koreňov, možností, obmedzení i premien vlastnej kultúrnej identity.

- Podnecovať a rozvíjať u nich tolerantné postoje k nositeľom odlišných kultúr.

- Rozvíjať schopnosť pochopenia pre odlišnú kultúru a odlišný životný štýl.

- Rozvíjať tolerantné postoje k príslušníkom iných kultúr pri uvedomovaní si a zachovávaní vlastnej kultúrnej identity.

- Rozvíjať poznanie kultúr, s ktorými žiaci prichádzajú, alebo môžu prísť do styku.

- Poskytovať podnety pre tvorbu vyargumentovaných postojov k odlišným kultúram. Podporovať samostatné kritické myslenie.

- Konečným cieľom je rozvíjať schopnosť komunikovať a spolupracovať s nositeľmi iných kultúr v bezpečnom prostredí tolerancie a vzájomnej úcty.

Obsah: migrácia príslušníkov vzdialených kultúr, prejavy rasizmu a xenofóbie

Cieľ:

* poznávať tradičné a nové kultúry,
* akceptovať kultúrnu rozmanitosť,
* rozvoj tolerancie a prosociálneho správania.

Začlenenie témy:

Predmety: SJaL, CJ, DEJ, ETV, NV, ON, umenie a kultúra

Prednášky, besedy, projekty.

**Mediálna kultúra**

Obsah: média a ich vplyv na život človeka

Cieľ:

* vytvoriť u žiakov mediálnu kompetenciu – schopnosť zmysluplne využívať média a ich produkty

Začlenenie témy:

Predmety: CJ, INF, GEO, SJ

**Enviromentálna výchova**

Obsah: stav životného prostredia na Zemi, problémy životného prostredia lokálne a globálne, ochrana životného prostredia

Cieľ:

* pochopiť súvislosti medzi lokálnymi a globálnymi problémami a vlastnú zodpovednosť vo vzťahu k prostrediu,
* vedieť ohodnotiť objektívnosť informácií o stave životného prostredia,
* využívať IKT pri získavaní informácií a ich spracúvaní, ako aj schopnosť prezentovať vlastnú prácu

Začlenenie témy:

Predmety: BIO (ekológia),CHE, GEO, FYZ ako súčasť učiva, samostatné práce žiakov, projekty, aktivity organizované koordinátorom enviromentálnej výchovy podľa plánu na školský rok.

Témy začlenené do predmetov:

**Ochrana prírody a krajiny:**

* **les** (význam lesa, funkcia lesného ekosystému, les v našom prostredí, vzájomné vzťahy v ekosystéme lesa, negatívne dôsledky odlesňovania na životné prostredie).
* **pole** (význam, zmeny krajiny vplyvom činnosti človeka, spôsoby hospodárenia na poli, okolie polí),
* **vodné zdroje** (ľudské aktivity spojené s vodným hospodárstvom, hospodárenie s vodou),
* **more** (druhová rozmanitosť, význam pre biosféru, morské riasy a kyslík, cyklus oxidu uhličitého),
* **tropický dažďový prales** (druhová rozmanitosť, miznutie tropických dažďových pralesov a ich následky na ekologickú rovnováhu Zeme),
* **ľudské sídlo** – mesto – dedina (umelý ekosystém, jeho funkcia a vzťah k okoliu, aplikácia na miestne podmienky,
* **urbanizácia** - vplyv na prírodu a krajinu, kultúrna krajina (pochopenie dôsledkov rozhodnutí a činnosti ľudí v minulosti na súčasný stav životného prostredia ).

**Zložky životného prostredia:**

* **Voda** (význam vody, kolobeh vody, ochrana jej čistoty, ohrozovanie vôd, pitná voda u nás a vo svete, čistenie odpadových vôd, spôsoby riešenia).
* **Ovzdušie** (význam pre život na Zemi, klimatické zmeny, zdroje znečistenia, čistota ovzdušia).
* **Pôda** (význam pôdy pre život na Zemi, ochrana pôdy, dôsledky erózie, znečisťovanie pôdy – odpadové skládky, priemysel, poľnohospodárstvo).
* **Zachovanie biodiverzity** (význam druhovej rozmanitosti pre zachovanie biologickej rovnováhy na Zemi a jej ochrana).

**Prírodné zdroje, ich využívanie, ochrana**

* Význam prírodných zdrojov pre človeka
* Obnoviteľné prírodné zdroje
* Neobnoviteľné prírodné zdroje
* Racionálne využívanie prírodných zdrojov vo vzťahu k udržateľnému rozvoju
* Využívanie alternatívnych zdrojov energie

**Ľudské aktivity a problémy životného prostredia-**

* **Poľnohospodárstvo a životné prostredie, doprava a životné prostredie** (význam, vývoj, energetické zdroje dopravy a ich vplyv na prostredie, druhy dopravy a ekologická záťaž, doprava a globalizácia).
* **Priemysel a životné prostredie** (priemyselná revolúcia a demografický vývoj, vplyv priemyslu na prostredie, spracovávané materiály a ich pôsobenie na životné prostredie, vplyv právnych a ekonomických nástrojov na vzťah priemyslu k ochrane životného prostredia, priemysel a udržateľný rozvoj spoločnosti).
* **Odpady a spôsoby hospodárenia s odpadmi** (odpady a príroda, princípy a spôsoby hospodárenia s odpadmi, druhy odpadu, likvidácia, triedenie, recyklovanie odpadu).
* **Ochrana prírody a kultúrnych pamiatok** (význam ochrany prírody a kultúrnych pamiatok, ochrana mestských pamiatok zaradených do zoznamu Svetového dedičstva, právne riešenie u nás , v EÚ a vo svete).

**Osobný a sociálny rozvoj**

Obsah: sebapoznávanie, sebaúctva, zodpovednosť za svoje konanie, prevencia sociálno – patologických javov

Cieľ:

* rozvíjať u žiakov sebareflexiu,
* rozvoj osobných a sociálnych spôsobilostí

Začlenenie témy:

Predmety: ON, ETV, NV, INF, CJ, diskusie a besedy

**Ochrana života a zdravia**

Obsah: rozširovanie doterajších poznatkov o ochrane života a zdravia,

zdravotná príprava, riešenie mimoriadnych udalostí – CO, pobyt a pohyb v prírode

Cieľ:

* formovať vzťah žiakov k ochrane zdravia a života, osvojiť si  schopnosť poskytnúť pomoc iným ľuďom,
* vytvárať predpoklady na formovanie telesnej zdatnosti a odolnosti organizmu voči fyzickej a psychickej záťaži

Začlenenie témy:

* Kurz na ochranu života a zdravia,
* účelové cvičenia,
* laboratórne cvičenia (BOZP)
* začlenenie učiva do predmetov:

**občianska náuka:**

* listina základných práv a slobôd,
* Charta OSN, Dohody o ľudských právach, Deklarácie VZ OSN (Deklarácia práv dieťaťa, Deklarácia o práve národov na mier a ďalšie),
* obrana Slovenskej republiky (Zákon o obrane, Branný zákon, Zákon NR SR č. 42/1994 Z. z. o civilnej ochrane obyvateľstva, Zákon o civilnej službe),
* Ženevské dohody o ochrane obetí ozbrojených konfliktov,
* medzinárodný terorizmus, prostriedky prevencie a ochrany pred terorizmom.

**dejepis:**

Starovek:

- rozvoj telesnej zdatnosti a kultúrnosti,

- olympijské hnutie

Stredovek:

- štátne útvary našich predkov a formovanie národného povedomia, Veľkomoravská ríša.

Novovek:

- priemyselné revolúcie – vznik nevyhnutnosti ochrany človeka a jeho zdravia,

- počiatky starostlivosti štátu o ochrane pracovníkov, vznik štátneho dozoru nad bezpečnosťou práce,

- ochrana detí a detskej práce, emancipácia ţien a ich ochrana.

Najnovšie dejiny:

- použitie zbraní hromadného ničenia,

- Konferencia o európskej bezpečnosti a spolupráci (Helsinky 1975),

- dohody veľmocí o odzbrojení.

**geografia:**

Zemský povrch - mierky máp,

- zhotovenie situačných a panoramatických náčrtov,

- využitie máp (obsah máp, čítanie z mapy),

- odhad vzdialenosti,

- orientácia v teréne podľa prírodných javov, podľa mapy, pochod

podľa azimutu, zhotovenie profilu terénu, zhotovenie topografického náčrtu, určovanie vlastného stanovišťa, určovanie vzdialenosti podľa mierky mapy,

- vplyv geografických podmienok na človeka.

**fyzika:**

mechanika kvapalín a plynov:

- tlaková vlna, podtlak ako dôsledok tlakovej vlny, kvapalín - použitie prúdnic pri hasení požiarov a plynov - meranie rýchlosti prúdenia,

- bezpečnosť leteckej dopravy (vzdušné víry).

Gravitačné pole:

- lety umelých kozmických telies, kozmické projekty v prospech ľudstva.

Molekulová fyzika a termodynamika:

- účinok tepelného žiarenia na ľudský organizmus, prvá pomoc,

- premena tepla na mechanickú prácu (nábojnica, spaľovacia komora reaktívnych motorov).

Elektrina a magnetizmus:

- statická elektrina, zákaz plnenia ľahko zápalných kvapalín do nádob z plastov,

- nebezpečenstvo požiaru v prašnom prostredí,

- zásady použitia hasiacich prístrojov pri hasení elektrických zariadení,

- ochrana pred nebezpečným dotykovým napätím,

- vplyv klimatických podmienok na kapacitu zdroja,

- nebezpečenstvo požiaru vplyvom skratu,

- princíp dozimetrických prístrojov,

- princíp buzoly,

- princíp signalizačných zariadení,

- princíp radarov,

- princípy vyhlasovania nebezpečenstiev (signalizácia, varovné signály),

- vplyv magnetických polí na človeka,

- bezpečnosť pri práci s elektrickým zariadením.

Základy mikrosveta jadrovej fyziky:

-rádioaktívne žiarenie ako ničivý faktor jadrových zbraní, choroba z ožiarenia, jednotky ožiarenia SI,

- ochranné kryty a úkryty,

- ničivé účinky neutrónového žiarenia a ochrana proti nemu,

- využitie rádioaktivity v prospech ľudstva,

- ochrana pracovníkov pred ionizujúcim žiarením,

- princípy jadrových zbraní,

- kolektívna a individuálna ochrana pred účinkami jadrových zbraní,

- medzinárodné organizácie na mierové a bezpečné využívanie

energie.

**chémia:**

Všeobecná chémia :

-chemické zbrane,

- termochémia, výbušniny a trhaviny,

- protipožiarna ochrana,

- porovnať nebezpečné účinky oxidu uhoľnatého a uhličitého (CO a CO2) na ľudský organizmus a prírodu,

- konkrétne príklady ohrozenia človeka týmito oxidmi, možnosti prevencie a opatrenia z hľadiska bezpečnosti a ochrany zdravia človeka,

- prvá pomoc pri otrave oxidom uhoľnatým,

- oxidy dusíka ako zložky exhalátov a ich škodlivé účinky na človeka a prírodu (jedovaté účinky na zdravie, kyslé dažde, skleníkový efekt, smog),

- nebezpečenstvo pri práci s dusičnanmi (prvky do výbušnín),

- jedovaté účinky chlóru ako dôsledok jeho reaktivity (chlór ako bojová chemická látka),

- využitie chlóru a jeho zlúčenín ako dezinfekčných prostriedkov,

- vplyv skleníkového efektu na život na Zemi.

Chemické prvky a ich zlúčeniny:

-využitie vody na špeciálnu očistu, dekontaminácia, dezaktivácia,

- pitná voda, ochrana vodných zdrojov všeobecne a pred účinkami

prostriedkov hromadného ničenia,

- nebezpečenstvo pri práci s bielym fosforom, zlúčeninami horčíka a hliníka,

- využitie olova na ochranu pred rádioaktívnym žiarením, škodlivosť olova pre životné prostredie,

- otravné látky zo zlúčenín ortuti,

- nebezpečenstvo štiepnych reakcií,

- nebezpečenstvo pri práci s arzénom a jeho zlúčeninami.

Organická chémia:

-škodlivosť únikov ropných produktov,

- protipožiarna ochrana pri práci s uhľovodíkmi,

- hasenie bojových zápalných látok (napalm, pyrogel),

- chemické slzotvorné látky,

- použitie halónových hasiacich prístrojov,

- chemické nervovoparalytické látky (sarin, soman, tabun),

- výbušniny – nebezpečenstvo pri manipulácii,

- prvá pomoc pri otravách alkoholom,

- dezinfekčné prostriedky, lieh a formaldehyd

-chemická látka fosgén,

- využitie pracích prostriedkov na dekontamináciu po zásahu otravnými a rádioaktívnymi látkami,

- význam plastov pri ochrane pred účinkami zbraní hromadného ničenia (balenie potravín, prikrytie vodných zdrojov, improvizované prostriedky ochrany jednotlivca, ochrana krmovín),

- vplyv rádioaktívneho žiarenia na živý organizmus (rozpad bielkovín, zmeny štruktúry nukleových kyselín),

- nebezpečenstvo používania halucinogénnych látok, možnosti ich použitia ako bojových látok, prvá pomoc pri ich použití,

**biológia:**

- otrava hubami, poskytnutie prvej pomoci,

- prvoky ako indikátory znečistenia vôd,

- kliešťovité prenášače infekčných ochorení.

Biológia človeka:

-rozcvičovanie ako prevencia pred úrazmi,

- fyzické schopnosti človeka, dokonalosť (nedokonalosť) funkcií pohybového ústrojenstva, zmyslových orgánov, vlastnosti centrálneho nervového systému ako faktory “ľudského činiteľa” v oblasti bezpečnosti a ochrany zdravia pri práci

- prvá pomoc pri poruchách pohybovej sústavy (kĺbov, kostí, svalov, šliach),

- nebezpečenstvo prerušenia nervového vlákna pri zranení,

- nesprávne použitie škrtidla,

- prirodzená ochrana organizmu proti krvácaniu (krvný koláč), autotransfúzia, darcovstvo krvi,

- pulzová frekvencia, meranie pulzu na krčnej tepne, masáž srdca, prvá pomoc pri infarktoch, prvá pomoc pri tepnovom krvácaní,

- prvá pomoc pri hypoglykemickej kóme, vplyv toxínov na organizmus,

- príznaky a princípy dusenia, prvá pomoc pri zastavení dýchania, frekvencia dýchania, stabilizovaná poloha, polohy postihnutého pri dýchacích ťažkostiach,

- ochrana dýchacích ciest rádioaktívnymi a otravnými látkami

- prvá pomoc pri popáleninách,

- prejavy šoku a protišokové opatrenia,

- poskytnutie prvej pomoci pri použití žieravín a toxických látok,

- účinky bakteriologických prostriedkov na človeka, ochrana, človeka pred infekciami, individuálna odolnosť, význam osobnej hygieny ako prevencia proti infekčným chorobám.

Genetika:

- deformácia genetického kódu pôsobením rádioaktivity,

- vplyv otravných látok na dedičnosť

**Tvorba projektu a prezentačné zručnosti**

Prierezová téma rozvíja u žiakov kompetencie tak, aby vedeli komunikovať, argumentovať, používať informácie a pracovať s nimi, riešiť problémy, poznať samých seba a svoje schopnosti, spolupracovať v skupine, prezentovať samých seba, ale aj prácu v skupine.

Hlavným cieľom je, aby žiaci prostredníctvom vlastnej organizácie práce naučili sa riadiť seba, tím, vypracovať si harmonogram svojich prác, získavať potrebné informácie, spracovať ich.

Naučia sa prezentovať svoju prácu písomne aj verbálne s použitím informačných

a komunikačných technológii a ďalšie spôsobilosti, napríklad dokážu:

Obsah: tvorba projektu – príprava, realizácia, prezentácia; autorský zákon

Cieľ:

* vedieť prezentovať svoju prácu písomne aj verbálne s použitím IKT,
* navrhnúť spôsob riešenia problému,
* získať a spracovať rôzne typy informácií,
* využívať rôzne typy prezentácii

Začlenenie témy:

Predmety: INF, BIO, CHE, FYZ, GEO, SJaL, CJ, MAT, DEJ

* ročníkové projekty – prezentácie
* školské projekty
  1. Požiadavky na bezpečnosť a hygienu pri práci

Neoddeliteľnou súčasťou vyučovania je problematika bezpečnosti a ochrany zdravia pri práci, hygieny práce a protipožiarnej ochrany. Výchova k bezpečnej a zdravie neohrozujúcej práci vychádza po dobu štúdia z požiadaviek platných právnych a ostatných predpisov.

Tieto požiadavky sa musia doplniť informáciami o rizikách možného ohrozenia, ktorým sú žiaci pri vyučovaní vystavení, vrátane informácií o opatreniach na ochranu pred pôsobením týchto zdrojov rizík (zdravotné riziká a opatrenia pri ručnej manipulácii, rizikové faktory súvisiace s mikroklimatickými podmienkami – teplotná záťaž organizmu a pod.).

Priestory pre výučbu musia zodpovedať svojimi podmienkami požiadavkám stanovených

v zdravotníckych predpisoch (hygienické požiadavky na priestory, prevádzka školských zariadení, bezpečná prevádzka, používanie prístrojov a pod.). Nácvik a precvičovanie činností musí byť v súlade s požiadavkami, ktoré upravujú prácu pre mladistvých (napr. Zákonník práce) a v súlade s podmienkami, podľa ktorých môžu mladiství vykonávať zakázané práce z dôvodu prípravy na povolanie. Základnými podmienkami bezpečnosti a ochrany zdravia pri práci sa rozumie:

* dôkladné a preukázané oboznámenie žiakov s predpismi o BOZP, protipožiarnymi predpismi,
* používanie technického vybavenia, ktoré zodpovedá bezpečnostným a protipožiarnym predpisom,
* používanie ochranných pracovných prostriedkov podľa platných predpisov,
* vykonávanie stanoveného dozoru pri laboratórnych prácach žiakov, pričom sa vymedzia stupne dozoru nasledovne:
* práca pod dozorom si vyžaduje sústavnú prítomnosť osoby poverenej dozorom, ktorá dohliada na dodržiavanie BOZP a pracovného postupu. Táto osoba musí zrakovo obsiahnuť všetky pracovné miesta tak, aby mohla bezpečne zasiahnuť

v prípade porušenia BOZP,

* práca pod dohľadom si vyžaduje prítomnosť osoby poverenej dohľadom kontrolovať pracoviská pred začatím práce a pokiaľ nemôže zrakovo všetky pracoviská obsiahnuť, v priebehu práce ich obchádza a kontroluje.

Stanovením príslušného stupňa dozoru je poverený vedúci zamestnanec zodpovedný za praktické vyučovania v závislosti od charakteru práce, podmienok a tematického celku výučby.

1. Kompetencie absolventa v študijnom odbore 7902 J gymnázium
   1. Profil absolventa

Profil absolventa gymnázia je založený na **kľúčových kompetenciách**  Predstavujú

všeobecnú vzdelanosť, ktoré jednotlivcovi umožňujú poznávať, konať, hodnotiť

a dorozumievať sa i porozumieť si. Umožňujú mu úspešné začlenenie sa do pracovných a mimopracovných spoločenských štruktúr. Nadväzujú na kompetencie získané v priebehu nižšieho sekundárneho vzdelávania.

* 1. Kompetencie absolventa

Absolvent študijného odboru 7902 J gymnázium po absolvovaní vzdelávacieho programu disponuje týmito kompetenciami:

* + 1. Kľúčové kompetencie

Vzdelávanie v ŠVP v súlade s cieľmi úplného stredného všeobecného vzdelávania smeruje k tomu, aby si žiaci vytvorili na tejto úrovni zodpovedajúce schopnosti a študijné predpoklady. Kľúčové kompetencie sa musia zakomponovať do všetkých vzdelávacích oblastí. V súlade so Spoločným európskym rámcom kľúčových kompetencií, ako základným orientačným nástrojom pre vymedzenie kľúčových kompetencií ŠVP vymedzil nasledovné kľúčové kompetencie:

**a) Kompetencie k celoživotnému vzdelávaniu sa**

* uvedomuje si potrebu celoživotného vzdelávania ako prostriedku sebarealizácie a osobného rozvoja
* dokáže ovplyvňovať proces vlastného učenia a myslenia pri získavaní a spracovávaní nových poznatkov a informácií a uplatňuje rôzne stratégie učenia sa
* dokáže si stanoviť ciele so zreteľom na svoje profesijné záujmy
* je pripravený zvládnuť požiadavky vysokej školy
* je schopný tvorivo riešiť problémy, pracovať aj v náročných záťažových podmienkach
* dokáže kriticky zhodnotiť informácie a ich zdroj, tvorivo ich spracovať a prakticky využívať.

**b) Sociálne komunikačné kompetencie**

* dokáže využívať všetky dostupné formy komunikácie pri spracovávaní a vyjadrovaní informácií rôzneho typu, jeho ústny a písomný prejav je adekvátny situácii a účelu uplatnenia,
* efektívne využíva dostupné informačno-komunikačné technológie,
* vie prezentovať sám seba a výsledky svojej práce na verejnosti, používa odborný jazyk,
* dokáže primerane komunikovať v materinskom a v dvoch cudzích jazykoch,
* chápe význam a uplatňuje formy takých komunikačných spôsobilostí, ktoré sú základom efektívnej spolupráce, založenej na vzájomnom rešpektovaní práv a povinností a na prevzatí osobnej zodpovednosti.

**c) Kompetencia riešiť problémy**

* uplatňuje pri riešení problémov vhodné metódy založené na analyticko-kritickom a tvorivom myslení, - je otvorený (pri riešení problémov) získavaniu a využívaniu rôznych, aj inovatívnych postupov, formuluje argumenty a dôkazy na obhájenie svojich výsledkov,
* poznáva pri jednotlivých riešeniach ich klady i zápory a uvedomuje si aj potrebu zvažovať úrovne ich rizika,
* dokáže konštruktívne a kooperatívne riešiť konflikty.

**d) Kompetencie občianske**

* uvedomuje si základné humanistické hodnoty, zmysel národného kultúrneho dedičstva, uplatňuje a ochraňuje princípy demokracie,
* vyvážene chápe svoje osobné záujmy v spojení so záujmami širšej skupiny, resp. spoločnosti,
* uvedomuje si svoje práva v kontexte so zodpovedným prístupom k svojim povinnostiam, prispieva k naplneniu práv iných,
* je otvorený kultúrnej a etnickej rôznorodosti,
* zainteresovane sleduje a posudzuje udalosti a vývoj verejného života, zaujíma

k nim stanoviská a aktívne podporuje udržateľnosť kvality životného prostredia.

**e) Kompetencie sociálne a personálne**

* reflektuje vlastnú identitu, buduje si vlastnú samostatnosť/nezávislosť ako člen celku,
* na základe sebareflexie si svoje ciele a priority stanovuje v súlade so svojimi reálnymi schopnosťami, záujmami a potrebami,
* efektívne spolupracuje v skupine, uvedomuje si svoju zodpovednosť v tíme, kde dokáže tvorivo prispievať pri dosahovaní spoločných cieľov,
* dokáže odhadnúť a korigovať dôsledky vlastného správania a konania a uplatňovať sociálne prospešné zmeny v medziosobných vzťahoch.

**f) Kompetencie pracovné**

* dokáže si stanoviť ciele s ohľadom na svoje profesijné záujmy, kriticky hodnotí svoje výsledky a aktívne pristupuje k uskutočneniu svojich cieľov,
* je flexibilný a schopný prijať a zvládať inovatívne zmeny,
* chápe princípy podnikania a zvažuje svoje predpoklady pri jeho plánovaní a uplatnení,
* dokáže získať a využiť informácie o vzdelávacích a pracovných príležitostiach.

**g) Kompetencie vnímať a chápať kultúru a vyjadrovať sa nástrojmi kultúry**

* dokáže sa vyjadrovať na vyššom stupni umeleckej gramotnosti prostredníctvom vyjadrovacích prostriedkov výtvarného a hudobného umenia,
* dokáže orientovať sa v umeleckých druhoch a štýloch a používať ich hlavné vyjadrovacie prostriedky,
* uvedomuje si význam umenia a kultúrnej komunikácie vo svojom živote a v živote celej spoločnosti,
* cení si a rešpektuje umenie, kultúrne a historické tradície,
* pozná pravidlá spoločenského kontaktu (etiketu),
* správa sa kultivovane, primerane okolnostiam a situáciám,
* je tolerantný a empatický k prejavom iných kultúr.

**h) Kompetencie uplatňovať základ matematického myslenia a poznávanie v oblasti vedy a techniky**

* používa matematické myslenie na riešenie praktických problémov v každodenných situáciách,
* používa matematické modely logického a priestorového myslenia a prezentácie (vzorce, modely, štatistika, diagramy, grafy, tabuľky),
* používa základy prírodovednej gramotnosti, ktorá mu umožní robiť vedecky podložené úsudky a získané vedomosti vie použiť na úspešné riešenie problémov.

**i) Kompetencie v oblasti informačných a komunikačných technológií**

* efektívne používa technológie informačnej spoločnosti pri svojom vzdelávaní, tvorivých aktivitách a učení sa, vo voľnom čase a na komunikáciu (používa počítač na získavanie, posudzovanie, ukladanie, tvorbu, prezentáciu a výmenu informácií a na komunikáciu a účasť v spolupracujúcich sieťach prostredníctvom internetu), rozumie a používa primerane zložité postupy a algoritmy,
* uvedomuje si rozdiel medzi reálnym a virtuálnym svetom,
* rozumie príležitostiam a možným rizikám, ktoré sú spojené s využívaním internetu a inej digitálnej komunikácie.

**j) Kompetencie smerujúce k iniciatívnosti a podnikavosti**

* schopnosť inovovať zaužívané postupy pri riešení úloh, plánovať a riadiť nové projekty so zámerom dosiahnuť ciele, a to nielen v rámci práce, ale aj

v každodennom živote.

Na kľúčové kompetencie nadväzujú **predmetové kompetencie**, ktoré sú podrobne rozpracované v **osnovách jednotlivých predmetov**.

1. Učebný plán študijného odboru 7902 J gymnázium

|  |  |
| --- | --- |
| **Názov a adresa školy** | **Gymnázium pre žiakov**  **so sluchovým postihnutím internátne ako organizačná zložka Spojenej školy internátnej,**  Kutnohorská 675/20, 967 01 Kremnica |
| **Názov školského vzdelávacieho programu** | **GYMNÁZIUM** |
| **Názov VP** | Vzdelávací program pre žiakov so sluchovým postihnutím stredné vzdelávanie |
| **Kód a názov študijného odboru** | 7902 J gymnázium |
| **Stupeň vzdelania** | Úplné stredné všeobecné vzdelanie |
| **Dĺžka štúdia** | 5 rokov |
| **Forma štúdia** | denná |
| **Vyučovací jazyk** | slovenský |

Rámcový učebný plán pre 4-ročné úplné stredné všeobecné vzdelanie v 5-ročnej príprave – gymnázium

|  |  |  |
| --- | --- | --- |
| **Vzdelávací program** | | |
| **Vzdelávacia oblasť** | **Predmet / ročník** | **Počet hodín za 1. - 5. ročník** |
| **Jazyk a komunikácia** | slovenský jazyk a literatúra | 15 |
| prvý cudzí jazyk | 20 |
| druhý cudzí jazyk | 12 |
| **47** | | |
| **Matematika a práca s informáciami** | matematika | 14 |
| informatika | 4 |
| **18** | | |
| **Človek a príroda** | fyzika | 6 |
| chémia | 8 |
| biológia | 8 |
| **22** | | |
| **Človek a spoločnosť** | dejepis | 7 |
| geografia | 6 |
| občianska náuka | 7 |
| **20** | | |
| **Umenie a kultúra** | umenie a kultúra | 2 |
| **2** | | |
| **Človek a hodnoty** | etická výchova/ náboženská výchova | 2 |
| **2** | | |
| **Zdravie a pohyb** | telesná a športová výchova | 10 |
| **10** | | |
| **Špeciálnopedagogická podpora** | komunikačné zručnosti | 5 |
|  |  | **5** |
| **Povinné hodiny spolu** | | **126** |
| **Disponibilné hodiny** | | **35** |
| **Počet hodín povinných predmetov a disponibilných hodín spolu** | | **161** |
| **Počet hodín spolu vrátane s nepovinnými hodinami** | | **180** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Učebný plán pre 4-ročný študijný odbor **7902 J gymnázium** v 5-ročnej príprave pre žiakov so sluchovým postihnutím s vyučovacím jazykom slovenským | | | | | | | | | |
| **Vzdelávacia oblasť** | **Predmet / ročník** | **1.** | **2.** | **3.** | **4.** | | **5.** | **spolu** |
| **Jazyk a komunikácia** | slovenský jazyk a literatúra | 3 | 3 | 3 | 3 | | 3 | **15** |
| 1 | 1 | 1 | 1 | | 1 | **5** |
| prvý cudzí jazyk | 4 | 4 | 4 | 4 | | 4 | **20** |
| druhý cudzí jazyk | 2 | 2 | 2 | 3 | | 3 | **12** |
| konverzácia v cudzom jazyku | 1 | 1 | 1 | 1 | | 1 | **5** |
|  | | | | | | | | **57** |
| **Matematika a práca**  **s informáciami** | matematika | 4 | 4 | 4 | 2 | | - | **14** |
| - | - | - | - | | 1 | **1** |
| informatika | 1 | 1 | 1 | 1 | | - | **4** |
| 1 | 1 | 1 | 1 | | 2 | **6** |
| administratíva a korešpondencia | 1 | 1 | 1 | - | | - | **3** |
|  | | | | | | | | **28** |
| **Človek a príroda** | fyzika | 2 | 2 | 1 | 1 | | - | **6** |
| chémia | 2 | 2 | 2 | 2 | | - | **8** |
| biológia | 2 | 2 | 2 | 2 | | - | **8** |
|  | | | | | | | | **22** |
| **Človek a spoločnosť** | dejepis | 1 | 2 | 2 | 2 | | - | **7** |
| 1 | - | - | - | | - | **1** |
| geografia | 1 | 1 | 2 | 2 | | - | **6** |
| občianska náuka | - | 2 | 2 | 2 | | 1 | **7** |
|  | | | | | | | | **21** |
| **Umenie a kultúra** | umenie a kultúra | 1 | 1 | - | - | | - | **2** |
|  | | | | | | | | **2** |
| **Človek a hodnoty** | etická / náboženská výchova | 1 | 1 | - | - | | - | **2** |
|  | | | | | | | | **3** |
| **Zdravie a pohyb** | telesná a športová výchova | 2 | 2 | 2 | 2 | | 2 | **10** |
|  | | | | | | | | **10** |
| **Špeciálnopedagogická podpora** | komunikačné zručnosti | 1 | 1 | 1 | | 1 | 1 | **5** |
|  | | | | | | | | **5** |
| **Povinná časť** | | **27** | **30** | **28** | **27** | | **14** | **126** |
| **Ďalšie disponibilné hodiny** | | - | - | - | **2** | | **11** | **13** |
| **Seminár zo slovenského jazyka a literatúry** | | - | - | - | 2\* | | 11\*\* | **13** |
| **Seminár z anglického jazyka** | | - | - | - |
| **Seminár z chémie** | | - | - | - |
| **Seminár z biológie** | | - | - | - |
| **Seminár z informatiky** | | - | - | - |
| **Seminár z matematiky** | | - | - | - |
| **Seminár z geografie** | | - | - | - |
| **Spoločenskovedný seminár** | | - | - | - |
| **Seminár z dejepisu** | | - | - | - |
| **Právo** | | - | - | - |
| **Ekonomika** | | - | - | - |
| **Spolu disponibilné hodiny** | | **5** | **4** | **4** | **5** | | **16** | **34** |
| **Spolu: povinná časť a disponibilné hodiny** | | **32** | **34** | **32** | **32** | | **30** | **160** |

**\***v 4. ročníku každý žiak je povinný absolvovať 2 disponibilné hodiny z ponuky ďalších disponibilných hodín

\*\* v 5. ročníku každý žiak je povinný absolvovať 11 disponibilných hodín z ponuky ďalších disponibilných hodín.

* 1. Poznámky k učebnému plánu

1. vyučovacia hodina v tomto popise učebného plánu trvá 45 minút, ale škola si môže zaviesť iné organizačné formy vyučovania, napríklad blokové vyučovanie,
2. trieda sa môže deliť na skupiny v každom predmete podľa podmienok školy,
3. cudzie jazyky - vyučujú sa dva z uvedených jazykov: anglický a nemecký. Podľa potreby a možností školy aj ďalšie cudzie jazyky,
4. predmety etická výchova a náboženská výchova sa vyučujú v skupinách,
5. pri vyučovaní predmetu na počítačoch triedu delíme na skupiny tak, aby pri jednom počítači pracoval jeden žiak,
6. pre žiakov so sluchovým postihnutím je povinná výučba predmetu komunikačné zručnosti, ktorá sa realizuje s dotáciou minimálne 1 hodiny týždenne v každom ročníku.
7. Vo vzdelávacej oblasti Špeciálnopedagogická podpora sú zavedené predmety:

* Posunkový jazyk (5 hodín) – ako povinný predmet na zlepšenie komunikácie medzi sluchovo postihnutými žiakmi a žiakmi s vývinovými poruchami učenia a poruchami reči,
* Komunikačné zručnosti (5 hodín) – rozvoj komunikačných kompetencií

1. Disponibilné hodiny v rámci ŠkVP :

* Slovenský jazyk a literatúra: 5 hodín (maturitný predmet)
* Konverzácia v cudzom jazyku: (5 hodín)
* Matematika: (1 hodina)
* Chémia: 1 hodina
* Biológia 1 hodina
* Informatika: 6 hodín (orientácia na informatiku vzhľadom na dlhodobý záujem žiakov)
* Dejepis: (1 hodina)
* Umenie a kultúra: (3 hodiny)
* Administratíva a korešpondencia: (3 hodiny)
* Psychosociálny tréning: (1 hodina)
* Posunkový jazyk: (5. hodín)

1. V ŠkVP sú využité všetky povinné a disponibilné hodiny bez nepovinných hodín.
2. Prierezové témy sa vyučujú na príslušných hodinách podľa témy a sú súčasťou kurzov.
3. Voliteľné hodiny: 2 hodiny v 4.ročníku a 12 hodín v 5.ročníku sú posilnením dotácie povinných predmetov podľa záujmu žiakov (ďalšie štúdium, profesionálna orientácia).Žiaci si vyberú voliteľné predmety zo zoznamu voliteľných predmetov a v piatom ročníku aj príslušný modul.

**Voliteľné predmety – 4. ročník:**

**Zoznam voliteľných predmetov s hodinovou dotáciou (spolu 2 hodiny)**

* Seminár zo slovenského jazyka a literatúry
* Spoločenskovedný seminár
* Seminár z biológie
* Seminár z chémie

**Voliteľné predmety – 5. ročník:**

**2 predmety s hodinovou dotáciou ( spolu 2 alebo 3 hodiny):**

* Seminár zo slovenského jazyka a literatúry
* Seminár z anglickéko jazyka

**9/10 hodín – výber modulu**

1. prírodovedný modul:

|  |  |  |
| --- | --- | --- |
| predmet | | týždenná dotácia |
| Seminár z chémie | | **2 alebo 3** hodiny |
| Seminár z biológie | | **2 alebo 3** hodiny |
| Seminár z matematiky | Seminár z geografie | **2 alebo 3** hodiny |
| Seminár z informatiky | | 1, **2 alebo 3** hodiny |

1. spoločenskovedný modul

|  |  |
| --- | --- |
| predmet | týždenná dotácia |
| Seminár z dejepisu | **2 alebo 3** hodiny |
| Seminár z geografie | **2 alebo 3** hodiny |
| Spoločenskovedný seminár | **2 alebo 3** hodiny |
| ekonomika | **2 alebo 3** hodiny |

1. kombinovaný modul

|  |  |  |
| --- | --- | --- |
| predmet | | týždenná dotácia |
| Seminár z geografie | Seminár z chémie | **2 alebo 3** hodiny |
| Seminár z biológie | Seminár z matematiky | **2 alebo 3** hodiny |
| Spoločenskovedný seminár | ekonomika | **2 alebo 3** hodiny |
| Seminár z dejepisu | právo | **2 alebo 3** hodiny |
| Seminár z informatiky | | **1, 2 alebo 3** hodiny |

Prehľad využitia týždňov

|  |  |  |  |  |  |
| --- | --- | --- | --- | --- | --- |
| činnosť | 1.ročník | 2.ročník | 3.ročník | 4.ročník | 5.ročník |
| vyučovanie podľa rozpisu | 33 | 33 | 33 | 33 | 30 |
| maturitná skúška | - | - | - | - | 1 |
| Ochrana života a zdravia | - | - | 1 | - | - |
| Telovýchovno-výcvikový kurz | 1 | 1 | - | - | - |
| Časová rezerva (účelové kurzy,projekty, opakovanie, exkurzie) | 6 | 6 | 6 | 7 | 6 |
| spolu týždňov | 40 | 40 | 40 | 40 | 37 |

1. Učebné osnovy
   1. Učebné osnovy povinných predmetov - Príloha č. 1

U**čebné osnovy**

**povinných predmetov**

|  |  |
| --- | --- |
| **Názov a adresa školy** | **Gymnázium pre žiakov**  **so sluchovým postihnutím internátne ako organizačná zložka Spojenej školy internátnej,**  Kutnohorská 675/20, 967 01 Kremnica |
| **Názov školského vzdelávacieho programu** | GYMNÁZIUM |
| **Názov VP** | Vzdelávací program pre žiakov so sluchovým postihnutím stredné vzdelávanie |
| **Kód a názov študijného odboru** | 7902 J gymnázium |
| **Stupeň vzdelania** | Úplné stredné všeobecné vzdelanie |
| **Dĺžka štúdia** | 5 rokov |
| **Forma štúdia** | denná |
| **Vyučovací jazyk** | slovenský |

* 1. Učebné osnovy voliteľných predmetov - Príloha č. 2

U**čebné osnovy**

**voliteľných predmetov**

|  |  |
| --- | --- |
| **Názov a adresa školy** | **Gymnázium pre žiakov**  **so sluchovým postihnutím internátne ako organizačná zložka Spojenej školy internátnej,**  Kutnohorská 675/20, 967 01 Kremnica |
| **Názov školského vzdelávacieho programu** | GYMNÁZIUM |
| **Názov VP** | Vzdelávací program pre žiakov so sluchovým postihnutím stredné vzdelávanie |
| **Kód a názov učebného odboru** | 7902 J gymnázium |
| **Stupeň vzdelania** | Úplné stredné všeobecné vzdelanie |
| **Dĺžka štúdia** | 5 rokov |
| **Forma štúdia** | denná |
| **Vyučovací jazyk** | Slovenský |